Rektor Univerziteta Metropolitan o dualnom obrazovanju na konferenciji „Digitalije“ - Univerzitet Metropolitan\nRektor Univerziteta Metropolitan o dualnom obrazovanju na konferenciji „Digitalije“\nTokom prethodne nedelje u Novom Sadu je održana prva konferencija „Digitalije“, a tema je bila „Digitalna i medijska pismenost i digitalne kompetencije“. Pored vodećih, domaćih stručnjaka iz digitalne oblasti, jedan od učesnika i predavača je bio i rektor Univerziteta Metropolitan, profesor dr Dragan Domazet.\nPredavanja koja je održao profesor dr Dragan Domazet kao vrhunski stručnjak iz poznavanja oblasti info tehnologije, obuhvatala su aktuelne teme: „Dualno obrazovanje – iskustva i očekivanja – Iskustva iz razvijenih država koje primenjuju model dualnog obrazovanja i očekivani rezultati njegove primene u našem obrazovnom sistemu“ i „Značaj međunarodne razmene studenata i predavača“.\nModerator konferencije je bila profesorka Univerziteta Metropolitan i dugogodišnja urednica emisije „Digitalne ikone“ koja se emituje na radio Beograd 2, dr Tamara Vučenović. Nakon održanog predavanja otvorena je diskusija sa posetiocima konferencije, gde su najbrojniji bili profesori i studenti.\nKonferencija „Digitalije“ je bila uvod u veliku prolećnu konferenciju INFONS, koja će se održati početkom juna 2019. godine i koja će objediniti akademsku zajednicu, nadležne institucije, organizacije civilnog društva, kao i IT u Srbiji i zemljama regiona.\nCilj prve konferencije „Digitalije“ je da postane tradicionalni skup, koji će predstavljati neraskidivu vezu obrazovanja i razvoja info društva, što Univerzitet Metropolitan kao vodeća privatna, obrazovna institucija i zastupa kroz svoje programe na Fakultetu informacionih tehnologija.\npetak, septembar 14, 2018|Aktivnosti, Fakultet informacionih tehnologija, Novosti, Uncategorized|


Izjava Malog o Srbiji kao EU lideru glupost, kaže Mencinger\nIzjava ministra finansija Siniše Malog kako je Srbija u top 10 ekonomija u Evropi je glupost, odnosno čista demagogija; od jednog ministra tako nešto ne bih očekivao, ipak mora da pogleda neke brojke, čak i ne treba da pogleda jer je sve očigledno – izjavio je Radiju Slobodna Evropa (RSE) Jože Mencinger, profesor Ekonomskog instituta iz Ljubljane.\nMencinger je prokomentarisao nedavnu izjavu ministra finasija Srbije Siniše Malog da je “Srbija po stopi rasta među top deset ekonomija Evrope”.\n“Društveni proizvod Srbije je manji od društvenog proizvoda Slovenije. Srpski BDP prošle godine je bio oko 42 milijarde, a slovenački 45 milijardi. Srbija ima sedam miliona stanovnika, a Slovenija dva miliona. Ne znam šta bih više dodao”, naveo je Mencinger.\nTradicionalni Blumbergov Indeks bede nedavno je, u aprilu, Srbiju svrstao na neslavno 10. mesto među 62 rangirane zemlje. Parametri za ovu “listu bede” su stopa nezaposlenosti i inflacija koje daju sliku života prosečnog stanovnika neke zemlje.\n“Od negativnog rasta BDP, mi smo sada došli do toga da je 2018. naša ekonomija rasla po stopi od 4,3 odsto, što je među top deset ekonomija Evrope. Po stopi rasta više se ne poredimo i ne takmičimo sa zemljama u regionu, već sa zemljama u Evropi”, rekao je Mali na ekonomskom predavanju omladini vladajuće Srpske napredne stranke.\n“Treba neko vreme brzog rasta, deset do dvadeset godina, da se tu nešto popravi. Dok više decenija treba da se dostigne bruto domaći proizvod po glavi stanovnika Slovenije ili Evropske unije. I Slovenija zaostaje za Evropskom unijom, naravno, ali ne mnogo”, zaključuje Mencinger.


Đurević: Znatna infrastrukturna ulaganja | Opština Višegrad\nĐurević: Znatna infrastrukturna ulaganja\nNačelnik opštine Višegrad Mladen Đurević rekao je Srni da je najznačajniji projekat realizovan u prethodnom periodu rekonstrukcija puta Sase-Višegradska banja za šta je iz budžeta opštine izdvojeno oko 600.000 KM, dok nije relizovan projekat rekonstruisanja glavne ulice.\nOn je istakao da je počela gradnja dječijeg igrališta i pomoćnog stadiona, za šta je iz budžeta Vlade Srbije izdvojeno 292.000 KM, dok će preostali iznos biti finansiran sredstvima opštine.\nĐurević je rekao da je sredstvima Vlade Srpske u iznosu od 350.000 KM započet projekat izgradnje kanalizacije na Okolištima, te projekat vodovoda Prelovo-Klašnik u iznosu od 250.000 KM.\nOn je zahvalio Vladama Srpske i Srbije za pomoć, te naveo da lokalna zajednica ima izuzetnu saradnju sa ovim institucijama.\n„U kampanji smo obećali i rekonstruisali svadbeni salon, za šta smo izdvojili iz vlastitih sredstava oko 300.000 KM“, dodao je Đurević.\nTokom predizborne kampanje prije tri godine Đurević je isticao važnost ravnomjernog razvoja svih dijelova opštine, pa u vezi sa tim navodi da je dosta toga i urađeno, a posebno uređenje lokalnih puteva.\n„Značajna sredstva su uložena u postavljanje ograde, odnosno zaštitne bankine na putnim pravcima i lokalnim nekategorisanim putevima, nabavku i ugradnju ležećih policajaca, a u toku je izgradnja potpornog zida na lijevoj obali rijeke Rzav čija je vrijednost više od 600.000 KM“, rekao je Đurević.\nPrema njegovim riječima, opština Višegrad izdvaja velika sredstva za izgradnju i sanaciju vodovodnih i kanalizacionih mreža u ovoj lokalnoj zajednici.\nOn je naglasio da je opština uložila određena sredstva u sanaciju područnih škola u Dobrunu, Prelovu, Međeđi, te centralnoj školi u Višegradu.\nĐurević je rekao da su iz budžeta opštine izdvojena sredstva za rekonstrukciju Gradske pijace i za nabavku novih tezgi i prodajnih objekata i adaptaciju toaleta i rasvjete.\n„Izgrađeno je dječije igrališta u Glavnoj ulici, a sredstva u iznosu od 30.000 KM obezbijeđena su iz budžeta opštine“, naveo je Đurević.\nĐurević je naglasio da opština Višegrad sufinansira projekte uređenja gradskih fasada sa zajednicama etažnih vlasnika, te da je obnovljeno više od 15 fasada i drugih elemenata zgrada i da se posebno vodi računa o mladima i socijalnim kategorijama.\n„Uskoro će početi izgradnja prve zgrade za mlade bračne parove sa 12 stanova, a cilj nam je da do kraja godine dođemo do još jednog izvođača za izgradnju nove zgrade za mlade bračne parove sa više od 20 stanova u naselju Garča. U toku je izgradnja zgrade sa 40 stanova u naselju Kalate za socijalne kategorije koja će biti kompletno opremljena, a kako bi se stanari u nju uselili naredne godine“, naglasio je Đurević.\nJedno od obećanja koje nije ispunjeno u dosadašnjem radu jeste rekonstrukcija glavne ulice, za šta je raspisivan tender, ali se do sada niko nije javio, a kako je istakao Đurević, preduzeti su određeni koraci za saniranje oštećenih trotoara i asfaltiranje glavne i priključnih ulica.


Sa jednog od skupova anti-NATO aktivista u Crnoj Gori\nGrupacija koja se identifikuje kao "Skupština izabranih predstavnika naroda Crne Gore" usvojila je danas odluku o raspisivanju državnog referenduma o ulasku Crne Gore u NATO koji će se, kako se navodi, održati kada se stvore pravni i demokratski uslovi.\nTa odluka usvojena je na narodnom skupu u Murinu, kojem je su pristvovali poslanici opozicionog Demokratskog fronta, poslanik Socijalističke narodne partija (SNP) Aleksandar Damjanović, kao i odbornici ovog saveza i SNP-a.\nUkazuje se da su izbori za Skpštinu Crne Gore, 16. oktobra prošle godine, bili nedemokratski i neregularni, zbog čega 39 poslanika bojkotuje njen rad.\nIstiče se da je volja građana izražena rezultatom državnog referenduma biti obavezujuća za sve.\nOpozicioni Demokratski front, glavna politička snaga koja se potivi članstvu Crne Gore u NATO prošle je sedmice saopštio da odustaju od održavanja alternativnog referenduma o članstvu u NATO.\nOni su međutim najavili, da će na Cetinju 28.aprila, na dan održavanja sjednice na kojoj treba da se usvoji odluka o pristupanju Crne Gore u NATO organizovati proteste.\nSkup koji je Demokratski front organizovao danas u Murinu je vašar neodgovorne opozicije, ocijenio je danas u Skupštini premijer Duško Marković, i poručio da Crna Gora nepovratno ide ka ostvarenju cilja koji je definisala još 2006. godine na referendumu.


petak, 29 jul 2016 09:12\nI pored ogromne nezaposlenosti, radnici u Federaciji BiH ne žele da rade u firmi čiji je vlasnik Srbin iz Republike Srpske.\nSa ovim problemom suočio se jedan poslodavac iz Banjaluke koji hoće da otvori firmu u Federaciji.\n"Kada sam otišao na biro da tražim da raspišu konkurs, odmah su mi rekli da će biti problema da nađem radnike, kada vide da je firma banjalučka i da je vlasnik Srbin. Bio sam šokiran kada su mi to rekli. Očigledno se ovo i ranije dešavalo čim su me upozorili da ću imati problema" ispričao je vlasnik ove firme, ali ne želi da objavimo o kome se radi da ne bi imao još više problema.\nTreba mu šest radnika, a nakon raspisivanja konkursa prijavilo se mnogo više.\n"Međutim, kada su videli da je vlasnik Srbin većina je odustala, tako da ih je ostalo samo dvoje. Onda su me prijatelji savetovali da kao kontakt osobu stavim nekog Bošnjaka, što sam sada i učinio, pa očekujem da ću uspeti da pronađem radnike" ispričao je ovaj poslodavac.\nDodao je da je ovo iznenađenje za njega jer u Banjaluci ima zaposlene i Bošnjake i Hrvate, s kojima odlično sarađuje.\n"Neverovatno mi je da će zbog nacionalne osnove radije da budu nezaposleni. To je suludo. Političari bukvalno truju ljude i uništavaju ovu državu" naglasio je on.\nDrugi poslodavci tvrde da nacionalizam može da bude razlog odbijanja posla samo kod neradnika, koji „boga mole“ da ne nađu posao iako nemaju od čega da žive.\nU Savezu sindikata Republike Srpske smatraju da se i prilikom zapošljavanja vidi da su ljudi i dalje podeljeni po nacionalnoj osnovi.\n"Nikome ne treba da bude bitno koje je nacionalnosti vlasnik, bitno je da redovno isplaćuje platu i poreze državi. Ovakvi primeri nisu česti, ali su veoma mogući u praksi" rekao je predsednik Sindikata poljoprivredne i prehrambene industrije Aleksandar Tomić.\nMeđutim, mnogo je radnika kojima je egzistencija ispred svega.\n"Radim u firmi čiji je vlasnik Bošnjak iz Federacije. Nikada nisam ni pomislila da ne trebam tu da radim jer je on druge nacionalnosti. Najvažnije mi je da je plata redovna, jer time izdržavam svoju porodicu" istakla je radnica iz Bratunca Milijana Milošević.\n"Imamo i slučaj jednog Albanca, koji ima firme u Republici Srpskoj, a dovodi svoje radnike, kojima obezbedi i smeštaj i hranu, budu tu tri, četiri meseca, vrati ih nazad, pa dovede druge. Očigledno neće da zaposli naše radnike; lakše mu je sa 'njegovim' ljudima" rekao je Tomić.\n29-07-2016 Hits:5228 BiH I RS\n31-05-2016 Hits:5130 BiH I RS\n26-05-2016 Hits:4531 BiH I RS\n04-05-2016 Hits:3722 BiH I RS\n28-04-2016 Hits:3371 BiH I RS\n28-04-2016 Hits:2977 BiH I RS\n28-04-2016 Hits:3370 BiH I RS\n25-04-2016 Hits:3534 BiH I RS\n31-03-2016 Hits:3392 BiH I RS\n22-03-2016 Hits:3032 BiH I RS\n15-03-2016 Hits:3196 BiH I RS\n15-03-2016 Hits:5085 BiH I RS\n14-03-2016 Hits:3644 BiH I RS\n14-03-2016 Hits:3302 BiH I RS\n14-03-2016 Hits:3219 BiH I RS\n11-03-2016 Hits:3446 BiH I RS\n04-03-2016 Hits:3392 BiH I RS\n01-03-2016 Hits:3146 BiH I RS\n29-02-2016 Hits:3444 BiH I RS\n26-02-2016 Hits:3119 BiH I RS\n26-02-2016 Hits:3754 BiH I RS\n24-02-2016 Hits:3397 BiH I RS\n24-02-2016 Hits:3247 BiH I RS\n18-02-2016 Hits:3051 BiH I RS\n16-02-2016 Hits:3054 BiH I RS\n16-02-2016 Hits:3484 BiH I RS\n10-08-2015 Hits:4724 BiH I RS\n06-08-2015 Hits:3503 BiH I RS\n06-08-2015 Hits:3547 BiH I RS\n06-08-2015 Hits:3435 BiH I RS\nKo je na mreži: 400 gostiju i nema prijavljenih članova


Platforma predstavljena i Srbima sa Kosova\nPredsednik Srbije Tomislav Nikolić sastao se sa predstavnicima Srba s Kosova i Metohije\nUz ocenu da platforma štiti njihove interese, prava i dostojanstvo, Srbi sa Kosova pružili su podršku predsedniku i Vladi\nSrbi sa Kosova i Metohije, i oni koji žive južno i koji žive severno od Ibra, sastali su se danas sa predsednikom Srbije Tomislavom Nikoliće, koji ih je upoznao sa platformom o Kosovu koju su pripremili najviši državni organi.\nPredsednik Srbije Tomislav Nikolić upoznao je danas i predstavnike Srba sa Kosova i Metohije sa platformom o Kosovu. Sastanku u Predsedništvu Srbije prisustvovalo je 29 predstavnika kosovskih Srba koji žive i severno i južno od Ibra, a posle razgovora oni su istakli da dugi niz godina nisu bili okupljeni na jednom mestu i da do sada nisu bili bili konsultovani oko sopstvene sudbine.\nUz ocenu da platforma štiti njihove interese, prava i dostojanstvo, Srbi sa Kosova pružili su podršku predsedniku i Vladi. Po rečima koordinatorke opštine Dečani Snežane Paunović nakon što lokalne institucije budu rasprav-ljale o platformi, Srbi će imati još jedan sastanak sa predsednikom Srbije:\n"Ja u ovom trenutku zaista nemam dovoljno hrabrosti komentarišem nešto što sam videla pre dva sata. Prosto nam dajte vremena. Verujemo u nacrt platforme koju je država osmislila i predložila i verujemo sopstvenom rukovodstvu. Nemamo razloga da sumnjamo u tekst, ali ne bih ulazila u detalje pre nego sebi dam malo vremena."\nPredsednik opštine Kosovo Polje Stevica Lazić rekao je da je vreme za upoznavanje s platformom bilo kratko, ali da je u većoj meri zadovoljan sa onim što je pročitao, jer Srbima obezbeđuje opstanak:\n"Više smo pričali sa predsednikom o problemima koje imamo i šta nas muči, da bi imao bolju sliku o onom dole. A što se tiče platforme, posle analize imaćemo sastanak svih opština sa Kosova i Metohije, a konačan stav dostavićemo predsednikuy u pisanoj formi."\nA u saopštenju izdatom posle sastanka ističe se da je predsednik Srbije poručio da je uslov opstanka i ostanka srpskog naroda na Kosovu jedin-stvo svih Srba o ključnim principima koji su predstavljeni u platformi. Nikolić je pozvao predstavnike Srba sa Kosova i Metohije da održe sastanak i do-nesu zajedničke zaključke o Platformi i eventualne sugestije.


Vulin: Uskoro odluka o smanjenu plata i penzija : Nadlanu.com\nVulin: Uskoro odluka o smanjenu plata i penzija\nObjavljeno 12. sep 2014. / 16:08:59\nMinistar rada Aleksandar Vulin izjavio je danas da će detalji o merama za smanjenje plata i penzija biti predstavljeni vrlo brzo i "da su tu svi elementi na osnovu kojih će se doneti ta odluka".\n"Saznaćemo vrlo brzo, ali hajde da radimo jednu pa drugu stvar. Kada uredjujemo minimalnu zaradu i tu morate poći od najave za smanjivanje plata i penzija jer ne možete doneti odluku o smanjivanju plata i penzija pre nego što se reguliše minimalna zarada", rekao je Vilin novinarima nakon sednice SES-a .\nOn je rekao da su to ozbiljni delovi računice i da je najlakše izaći sa gotovim rešenjem, ali da je potrebno da to rešenje bude sprovedeno u život.\n"Mi hoćemo da ga sprovedemo u život, predsednik vlade se vratio i zna se red. Mislim da su svi elementi tu, imamo stav MMF-a, i to je trebalo sačekati da nam kažu šta oni žele od nas, imaćemo i stav Socijalno ekonomskog saveta kada je u pitanju minimalna zarada i na osnovu toga na nama je da donesemo odluku", kazao je Vulin.\n"Stav MMF-a je isti svuda u svuda u svetu- režite na svoj način, jako smanjite penzije i jako smanjite zarade, davanja, kako u javnom tako i socijalnom sektoru, sve što možete izbacite i ono što ne možete posebno izbacite i gledajte da preživite sa svim tim. To je uvek stav MMF-a", naveo je Vulin.\naleksandar vulinpenzijesmanjenje plata


terazije Arhive - Stranica 3 od 3 - Dan u Beogradu\nNaslovna » Arhive po tagovima: terazije (strana 3)\n„Beogradizacija Beograda“ i ovog vikenda u replici Terazija\nIz „Beogradizacije Beograda“ pozivaju sve građane da im se u subotu i nedelju, 12. i 13. maja, pridruže u tematskom parku – replici Terazija iz tridesetih godina prošlog veka na Novom Beogradu, gde će svi zajednički uživati u atmosferi prestonice iz vremena pre Drugog svetskog rata. Oba dana u podne publiku će zabavljati „Skadarlijski sekstet“, dok će se u 18.00 …\nOtvorene kapije novobeogradskih Terazija\n5. maj 2012. BG svaštara 0\nUz bogat muzički i umetnički program danas su svečano otvorene kapije replike Terazija iz tridesetih godina prošlog veka na Novom Beogradu, a u okviru majske „Beogradizacije Beograda“. U senkama hotela „Moskva“ i „Balkan“ mnogobrojne posetioce od 12.00 zabavljali su Belgrade Dixieland Orchestra i đaci džez odseka Muzičke škole „Stanković“. -U 15.00 održana je generalna proba maturantskog plesa – „Ples sa …\nTerazije tridesetih u Novom Beogradu\n3. maj 2012. BG svaštara 0\nBeogradizacija Beograda u subotu, 5. maja, organizovaće manifestaciju u Novom Beogradu, tj. u replici Terazija iz 30-ih godina prošlog veka. U senkama hotela „Moskva“ i „Balkan“ od 12.00 nastupiće Belgrade Dixieland Orchestra, od 13.30 đaci Jazz odseka muzičke škole „Stanković“, a od 18.00 bend Jovana Maljokovića. U 15.00 odigraće se generalna proba maturantskog plesa – „Ples sa Evropom“ u kome …\n28. juni 2011. Festivali 0


Kultura - Folklorci kragujevačkog SKC-a na turneji - Vesti iz Kragujevca i Šumadije - Pressek.rs\nKultura Utorak, 30. jul 2019.\nAkademski folklorni ansambl „Svetozar Marković”, kragujevačkog SKC-a, nedavno je učestvovao na dva internacionalna festivala folklora.\nKao i svake godine, ansmabl učestvuje na sceni nekog od međunarodnih festivala folklora, pa je tako ove godine bio deo Međunarodnog festivala folklora Sagra dele Renje, koji je održan u italijanskom primorskom gradu Minturno, u periodu od 4. do 10. jula.\nZapravo, festival je deo manifestacije koja se tradicionalno u ovom obliku održava već punih 65 godina, a predstavlja svetkovinu žita i žetve, kao i religijsku svetkovinu posvećenu Gospi od Milosti, u okviru koje se rekonstruišu stari seoski običaji, održavaju pozorišne predstave i koncerti folklora.\nTokom 7 dana festivala, ansambl je imao priliku da nastupa, ne samo u Minturnu, već i u okolnim gradovima - Lauro, Skauri, Spinjo, a centralni događaj - procesija u čast Milostive gospe, defile svih učesnika i koncert folklora održani su u Minturnu, na trgu Starog grada ispred srednjevekovnog zamka. Na festivalu su se pored našeg ansambla, predstavili i ansambli iz Bolivije, Meksika, Rusije i brojni italijanski ansambli.\nPo povratku, a nakon zajedničkog koncerta sa gostima iz Indonezije, ansamblom Krida Budaja, održanog 14. jula u kragujevačkom teatru, članovi AFA „Svetozar Marković” uputili su se u Niš, gde su na poziv organizatora, Studentskog kulurnog centra Niš, bili učesnici XII Međunarodnog studentskog festivala folklora.\nFestival je održan u periodu od 16. do 20. jula, s tim što je otvaranju festivala prethodio koncert akademskih folklornih ansambala Srbije i Indonezije održan 15. jula na letnjoj sceni Niške tvrđave.\nPunih 6 dana ansambl je bio gost ove planete u malom, gde su se mogli čuti jezici, ritmovi i koraci iz različitih zemalja - Meksika, Rusije, Indonezije, Poljske, Bugarske, Slovenije, Severne Makedonije i Srbije. U okviru festivala, ansambl je nastupao i u Vladičinom Hanu, Knjaževcu i Beloj Palanci. Završni koncert festivala održan je 20. jula na otvorenoj sceni u Parku Svetog Save u Nišu pred nekoliko hiljada posetilaca.\n· Sreda, 31. jul 2019. Radnički započeo pripreme za narednu sezonu\nFilmovi Romana Polanskog u Domu omladine


Elektromreže Srbije kupile još pet odsto akcija elektrosistema Crne Gore - TopVesti.rs\nAkcionarsko društvo "Elektromreže Srbije" (EMS) saopštilo je danas da je, po odluci Vlade Srbije, 12. januara kupilo dodatnih pet odsto akcija operatora prenosnog sistema Crne Gore - "Crnogorski elektroprenosni sistem" (CGES). Kako se navodi u saopštenju, EMS je 12. januara na Montenegroberzi kupio dodatnih pet odsto CGES i sada je vlasnik upuno 15\nBEOGRAD - Akcionarsko društvo "Elektromreža Srbija", po odluci Vlade Srbije, kupilo je utorak na Montenegroberzi dodatnih pet procenata akcija Operatora prenosnog sistema Crne Gore za 6,9 miliona evra, saopštio je danas EMS. EMS je tako postao vlasnik ukupno 15 procenata akcija Crnogorskog elektroprenosnog sistema (CGES). Kupljeno je 7.288.197 akcija\nEMS platio 6,9 miliona evra dodatnih pet odsto akcija Crnogorskog elektroprenosnog sistema\nElektromreža Srbije (EMS) danas je saopštila da je dodatnih pet odsto akcija Crnogorskog elektroprenosnog sistema (CGES) platila oko 6,9 miliona evra, odnosno po prosečnoj ceni od 0,9493 evra po akciji. Foto: MIROSLAV DRAGOJEVIC Vlada Srbije je dala odobrenje EMS-u da juče na Montenegroberzi kupi novi paket akcija CGES-a koje su bile u vlasništvu malih\nVest o jučerašnjoj kupovini odjeknula je u domaćim i medijima u regionu. Naime, akcionarsko društvo Elektromreža Srbija (EMS), po odluci Vlade Srbije, kupilo je juče na Montenegroberzi dodatnih pet procenata akcija Operatora prenosnog sistema Crne Gore za 6,9 miliona evra, sapštila je danas i zvanično EMS. EMS je tako postala vlasnik ukupno 15 procenata\nAkcionarsko društvo "Elektromreža Srbija", po odluci Vlade Srbije, kupilo je utorak na Montenegroberzi dodatnih pet procenata akcija Operatora prenosnog sistema Crne Gore za 6,9 miliona evra Foto: Dnevnik.rs BEOGRAD: Akcionarsko društvo "Elektromreža Srbija", po odluci Vlade Srbije, kupilo je utorak na Montenegroberzi dodatnih pet procenata akcija\nSrbija sada vlasnik 15 odsto CGES-a\nEMS kupila 15 odsto akcija crnogorskog distributera struje\nElektromreža Srbije, koja je 100 odsto u vlasništvu države Srbije, kupila je još pet odsto akcija prenosnog sistema Crne Gore za približno sedam miliona evra\nBEOGRAD - Elektromreža Srbije kupila je danas još pet odsto akcija prenosnog sistema Crne Gore, saznaje Tanjug. EMS je kupio na berzi dodatnih pet odsto akcija Crnogorskog elektroprenosnog sistema. Inače, EMS je 100 odsto u vlasništvu države Srbije. EMS je 2015. kupio na berzi nešto više od 10 odsto akcija Elektroprenosa Crne Gore u vrednosti od 13,9\nFoto: RAS Srbija Elektromreža Srbije, koja je u stopostotnom vlasništvu Republike Srbije, danas je na berzi kupila dodatnih pet odsto akcija Crnogorskog elektroprenosnog sistema, ekskluzivno saznaje "Blic". Elektromreža Srbije, sada ukupno poseduju 15 odsto vlasništva Crnogorskog elektroprenosnog sistema. Prema našim saznanjima, za ovu kupovinu EMS


Ana Branbić u Nišu: Srbija započela ciklus investicija u budućnost\n► Ana Branbić u Nišu: Srbija započela ciklus investicija u budućnost\nFoto: Beta / Saša Đorđević\nIzgradnja višenamenske laboratorijske lamele Elektronskog fakulteta u Nišu počela je danas, a kamen temeljac tog objekta vrednog 6,7 miliona evra položili su predsednica Vlade Srbije Ana Brnabić, ministar prosvete, nauke i tehnološkog razvoja Mladen Šarčević, gradonačelnik Niša Darko Bulatović i šefica predstavništva Evropske investicione banke za Zapadni Balkan Dubravka Negre.\nBrnabić je istakla da je Srbija, pored ulaganja u infrastrukturu, u puteve i auto-puteve, započela celi ciklus investicija u budućnost.\n"Zahvaljujući jako dobrom partnerstvu sa Evropskom investicionom bankom ostvarujemo snove u koje niko više nije verovao. Originalni projekat lamele je iz 1975. godine. Trebalo nam je 43 godine da budemo kao zemlja svesni koliko je važno da se ostvari taj projekat", izjavila je premijerka.\nOna je potvrdila da će februara naredne godine u Nišu biti otvoren Naučno-tehnološki park i dodala da će Niš ponovo postati centar elektronike, naprednih tehnologija i "biće jedan od centara nove konkurentnije Srbije".\n"Mladim ljudima danas omogućavamo sve one uslove koje imaju u najnaprednijim zemljama sveta, kako bi nam omogućili da budemo pobednici vremena u kome živimo", rekla je Brnabić.\nŠefica predstavništva Evropske investicione banke za Zapadni Balkan Dubravka Negre rekla je da je projekat izgradnje višenamenske laboratorijske lamele deo većeg sveobuhvatnog ulaganja u nauku koji je država Srbija pokrenula, a koji je vredan 420 miliona evra.\n"Učešće Evropske investicione banke u tim ulaganjima iznosi 200 miliona evra. Mi smo tu da da državi pomognemo da studentima stvori najbolje uslove za razvoj", kazala je Negre.\nIstakla je da je Srbija uštedela 30 miliona time što koristi kao pozajmicu sredstva Evropske investicione banke, a ne sredstva komercijalnih banaka.\nDekan Elektronskog fakulteta Dragan Mančić rekao je da će se izgradnjom laboratorijske lamele obezbediti najbolji uslovi za rad mladih talenata i istraživača, a takođe i za povećanje broja studenata i za realizaciju akademskog dualnog obrazovanja.\n"U lameli je planirano otvaranje više centara, poput centra za obnovljive izvore energije, za primenu IT tehnologija u elektroenergetici, za digitalizaciju naučne i kulturne baštine, i za istraživanje i razvoj medicinske opreme", rekao je Mančić.\nMinistar ministar prosvete, nauke i tehnološkog razvoja Mladen Šarčević naglasio je da Srbija ima nameru da ojača infrastrukturu obrazovnih ustanova i to pre svega u visokom obrazovanju.\n"Imamo ambiciju da vratimo slavu visokog obrazovanja od pre 30-tak godina kada je u Srbiji bilo na desetine hiljada stranih studenata. To rade mnoge države, a smatram da određeni naši fakulteti mogu takvu uslugu da pruže studentima iz različitih delova sveta. Time se podiže ugled zemlje i otvara jedan novi investicioni ciklus", rekao je Šarčević.\nGradonačelnik Niša Darko Bulatović podsetio je da su predstavnici grada predložili izgradnju multifunkcionalne lamele na Elektronskom fakultetu pre nešto više od dve godine kada je Vlada Srbije nedelju dana boravila u Nišu.\nVišenamenska laboratorijska lamela Elektronskog fakulteta u Nišu imaće 6.400 kvadrata u sedam nivoa.\nBrnabić, Šarčević i predstavnici grada obišli su danas gradilište Naučno-tehnološkog parka, a u Start-ap centru na Elektronskom fakultetu razgovarali su sa predstavnicima IT kompanija koje posluju u Nišu.\ndarko bulatović /\n7.06.2019, 14:30h ciklus... Preporuči\n"Srbija započela CIKLUS..." (koji ciklus? - pa, onaj, onaj redovni, mesečni) dakle, biće ili dečko, ili devojčica (a možda i dvojke)...\nPredsednica Vlade Srbije Ana Brnabić učestvovala je danas na vebinaru posvećenom promociji Industrijskog parka "Mihajlo Pupin" u Beogradu i ocenila da će taj projekat otvoriti vrata...\nPotpredsednica Stranke slobode i pravde (SSP) Marinika Tepić pokazala je danas dokumenta kojima se, kako ona tvrdi, dokazuje da je firma Igora Brnabića, rođenog brata premijerke Srbije, za dve...\nMinistar prosvete Mladen Šarčević izjavio je danas da je od početka nove školske godine u Srbiji, virusom korona inficirano oko 60 učenika što je, kako je ocenio, "nizak rezultat"...\nSpecijalni izaslanik američkog predsednika za pregovore Srbije i Kosova Ričard Grenel izjavio je danas u Beogradu da su SAD ozbiljne u nameri da ispune obećanja prema Beogradu i Prištini i da...


Održana svečana akademija povodom 100. godišnjice prisajedinjenja Vojvodine Kraljevini Srbiji\nIzvor: NoviMagazin.rs, 25.Nov.2018, 16:10\nPredsednik Pokrajinske vlade Igor Mirović izjavio je danas u Novom Sadu da je sloboda koja je izvojevana završetkom Prvog svetskog rata i prisajedinjenjem Vojvodine Kraljevini Srbiji prolazila kroz razna iskušenja, ali je sačuvana kao ideal i kao "realan okvir u kojem mogu da se ostvare i druga načela".\n"Naš prosperitet gradimo u neraskidivom zajedništvu koje niko ne može i neće raskinuti. I pre svega u apsolutnoj ravnopravnosti svih onih koji ovde žive, bez obzira kojoj >> Pročitaj celu vest na sajtu NoviMagazin.rs << naciji, konfesiji ili kulturološkom obrascu da pripadaju i u neraskidivom zajediništvu sa drugim delovima naše zemlje", rekao je Mirović.\nOn je na svečanoj akademiji povodom obeležavanja 100 godina od prisajedinjenja 1918. rekao da je "mnogo dezintegracionih sila pokušavalo da odvoje Vojvodinu od Srbije, ali se pokazalo da je sve to bilo uzalud".\n"Čvrsto srasla sa drugim delovima svoje matice, Vojvodina postoji i dalje i u budućnost gleda jedino kao neodvojivi deo Republike Srbije", dodao je Mirović.\nPredsedavajući Predsedništva Bosne i Hercegovine Milorad Dodik rekao je da je zahvalan predsedniku Srbije Aleksandru Vučiću što je organizovao da svi Srbi zajedno proslavljaju ovako važan datum za zemlju, koji je važan i za Republiku Srpsku.\n"Trebamo čuvati regionalnu stabilnost, Dejtonski sporazum i uvažavati međunarodni kontekst, a sada želim da kažem nešto i kao Srbin. Žao mi je što nismo zajeno, što tada i mi nismo bili u istom ovom poduhvatu", rekao je Dodik.\nOn je dodao da on "nije bosanski Srbin". "Ja sam Srbin i pripadam srpskom narodu, pišem srpsko pismo i osećam pripadnost. Ne volim kada me neko naziva Bosancem, mi smo Srbi iz Republike Srpske i želim da sradanja sa Srbijom bude još veća", kazao je Dodik.\nOn je ocenio da je Srbija na dobrom putu, te da se vraća "svojim vrednostima", a to pokazuje i ovaj dan i proslava prisajedinjenja.\n"Ponekad sam uveren, kada dođem ovde, jer ne živim tu svaki dan, da je veliki napredak Srbije, koji vi možda ne vidite svaki dan. Srbija je na putu napretka i to se vidi za razliku od samo pre nekoliko godina", dodao je Dodik.\nPredsednik Srbije Aleksandar Vučić rekao su da je na današnji dan pre sto gdina "veliki ljudi stvarali su velika dela, a srce i pamet odgovorili su na isti način", proglašenjem otcepljenja vojvođanske oblasti od Austro - Ugarske i prisajedinjenja Kraljevini Srbiji.\n"Borba za ostvarivanje nacionalnih prava korz ujedinjenje sa Srbijom tada postali su stvarnost. Sa ponosom možemo da kažem da je jesen 1918. jesen nasih najvećih uspeha i kreiranje budućnosti koju i danas želimo", rekao je Vučić.\nOcenio je da je današnji datum "najveći datum u istoriji Srbije".\nCentralna proslava obeležavanja stogodišnjice završetka Velikog rata i prisajedinjenja Vojvodine Kraljevini Srbiji održava se danas u Novom Sadu, gde je predsednik Srbije Aleksandar Vučić otkrio spomenik kralju Petru Prvom Karađorđeviću. Program proslave je počeo juče, premijerom predstave "Svetozar" u Srpskom narodnom pozorištu i koncertima na Trgu slobode.\nIzvor: Beta, 25.Nov.2018\nPredsednik Pokrajinske vlade Igor Mirović izjavio je danas u Novom Sadu da je sloboda koja je izvojevana završetkom Prvog svetskog rata i prisajedinjenjem Vojvodine Kraljevini Srbiji prolazila kroz razna iskušenja, ali je sačuvana kao ideal i kao "realan okvir u kojem mogu da se ostvare i druga načela"."Naš...


Ekspanzija bankarskog malvera Dyre | OZ I.T SOLUTIONS-BLOG\nEkspanzija bankarskog malvera Dyre\nMalver koji krade informacije Dyre/Dyreza uspeo je da ispuni vakuum koji je stvoren kada su demontirane bot mreže nekoliko istaknutih trojanaca: Gameover Zeus, Shylock i Ramnit.\nDyre se često isporučuje preko trojanca downloadera Upatre, koji obično inficira računare kada korisnici preuzmu i otvore email atačment koji sadrži malver.\nPrimarni cilj malvera Dyre je prikupljanje lozinki online naloga žrtava, a malver to radi u man-in-the-browser napadima na jedan od tri najkrošćenija browsera za Windows – Internet Explorer, Firefox i Chrome. Malver ili preusmerava žrtvu na web sajt koji je kopija sajta banke ili ubacuje dodatni kod u web stranice za prijavljivanje na naloge kako bi prikupio podatke koje žrtva unese.\nNa njegovoj listi ciljeva uglavnom se nalaze finansijske institucije u SAD, Velikoj Britaniji i drugim zemljama engleskog govornog područja. Međutim, malver napada i korisnike elektronskih platnih servisa i korisnike digitalnih valuta.\nMalver takođe krade kredencijale za nekoliko web sajtova za traženje posla, verovatno zbog toga što kriminalci žele pristup vrednim ličnim podacima koji se mogu prodati ili iskoristiti za regrutovanje saradnika, takozvanih “money mules”, ali i kredencijale kompanija za web hosting, verovatno zbog toga što to kriminalcima olakšava razvoj infrastrukture za komandu i kontrolu.\nSve u svemu, ciljevi grupe koja koristi Dyre su klijenti više od 1000 organizacija širom sveta, ali među njima nema ruskih ili istočnoevropskih organizacija.\nMoguće je da napadači ne žele da privlače pažnju napadajući one koji su u blizini.\nU prilog tome govori obrazac aktivnosti malvera koji su primetili istraživači iz kompanije Symantec (pdf), koji odgovara petodnevnoj radnoj nedelji u istočnoevropskim zemljama i Ruskoj Federaciji.\nPored toga, veliki deo infrastrukture malvera Dyre se nalazi u ovom delu sveta, dok je broj infekcija u istom regionu relativno mali. Sajber kriminalci koji koriste Dyre izgradili su impresivnu infrastrukturu za komandu i kontrolu koju čini na stotine servera, od kojih se većina nalazi u Ukrajini i Rusiji, ali ih ima i u Polskoj, Bugarskoj, Andori, Holandiji, Srbiji, Moldaviji, Mađarskoj, Nemačkoj, Francuskoj, Češkoj, Austriji, Slovačkoj i SAD.\nDyre može biti opremljen dodatnim modulima koji omogućavaju kriminalcima da daljinski upravljaju kompromitovanim sistemom i da prikupljaju druge informacije kao što su istorija pretrage, certifikati i kolačići.\nMalver takođe može da preuzme i druge malvere, pa je tako uočeno da preuzima trojance koji kradu korisničke kredencijale za popularni FTP softver i wallet.dat fajlove, i malvere koji zaraženi računar regrutuju u bot mrežu koja se koristi za DDoS napade ili brute-force napade na FTP servere.\nPosle pada malvera Gameover Zeus i Shylock, Dyre je doživeo ekspanziju do te mere da se danas smatra jednim od najopasnijih bankarskih trojanaca, kažu istraživači iz kompanije Symantec.\nPrevious Post:Hapšenja osumnjičenih za razvoj i distribuciju bankarskih malvera Zeus i SpyEye\nNext Post:Fišeri kradu podatke korisnika uz pomoć lažnog Twitter profila za verifikaciju


Portal B92 je 25.04.19 objavio tekst pod naslovom:\nVašington -- Američki FBI ispitao je svojevremeno informacije prema kojima Adolf Hitler možda nije izvršio samoubistvo 30. aprila 1945, već je pobegao u Argentinu.\nPrema pisanju Dejli mirora, koji važi za tabloid, FBI je imao uvid u dokumenta s kojih je nedavno skinuta oznaka poverljivosti, a koji svedoče o tome da je nacistički vođa pobegao u Južnu Ameriku podmornicom po završetku Drugog svetskog rata, pet meseci pošto se, kako kaže zvanična istorija, ubio u berlinskom bunkeru.\nDokumenta su datirana na 21. septembra 1945, dve nedelje pošto se Japan predao nakon što su SAD bacile atomske bombe, prenosi londonski "Dejli miror".\nFBI-jevi dosjei otkrivaju da je o tvrdnjama da je Hitler preživeo vođena istraga, pa su među dokumentima i brojna pisma između bivšeg direktora FBI-ja Džona Edgara Huvera i njegovih podređenih.\nFBI je navodno informacije do kojih je došao preneo vojnoj obaveštajnoj službi. U dokumentima se tvrdi da je nacistički lider stigao u Argentinu sa oko 50 ljudi za koje se veruje da su zvaničnici koji su pobegli iz Trećeg rajha i članovi njihovih porodica.\nNavodi se da je bio lošeg zdravlja i da je patio od astme i čireva kada se iskrcao u Argentini. Imenovano je šest argentinskih zvaničnika koji su navodno pomogli Hitleru da se smesti na ranču u podnožju Anda.


Sprema se državni udar na Kosovu pod "medijskim" nazivom "Erdoganov zahvat ka Kosovu" i optužiće Erdogana! | Vestinet.rs\nPočetna TEMA DANA\tSprema se državni udar na Kosovu pod „medijskim“ nazivom “Erdoganov zahvat ka Kosovu“ i optužiće Erdogana!\nŠvajcarski javni servis se u tekstu pod naslovom “Erdoganov zahvat ka Kosovu“ bavi posledicama tajnog hapšenja gulenista u Prištini i deportovanja u Tursku.\n“Navodno, za to je znao predsednik Hašim Tači, a Kosovo je pratilo zahtev turskog lidera Redžepa Tajipa Erdogana, koji okrivljuje Gulenov pokret za pokušaj puča u leto 2016. godine i od tada lovi pristalice svog bivšeg saradnika širom sveta. Iznenađujuće je da je Kosovo učinilo takav plezir Turskoj.\nDo sada je Priština bila jasno orijentisana prema zapadu, a najveći saveznici kosovske nezavisnosti od Srbije se nalaze u Vašingtonu“, navodi se.\nU tekstu se navodi da je na proslavi desetogodišnjice od samoproglašene nezavisnosti u februaru ove godine, Tači poručio Evropi da Kosovo ima samo jedan pravac – „evropsku integraciju“.\n“Ali sada, svega mesec dana kasnije, Kosovo se rukuje sa Erdoganom, u jasno nelegalnoj i zavereničkoj akciji. U Prištini se govori i o državnom udaru kao i da je predsednik Tači preuzeo svu vlast.\nU međuvremeu, premijer Haradinaj je smenio ministra unutrašnjih poslova i šefa obaveštajne službe, koje je označio kao učesnike u otmici navodnih Gulenista. Kosovo je izdrmano, drugi put u jednoj nedelji.\nTenzije sa Beogradom su eskalirale posle hapšenja srpskog komesara za Kosovo Marka Đurića početkom nedelje, posle čega je srpski predsednik Aleksandar Vučić nazvao prištinsku vlast terorističkim klanom.\nIz podršku ruskog predsednika Vladimira Putina, Vučić pokušava da uveća uticaj Beograda na Kosovu i ponavlja nacionalističku borbenu poruku – „Kosovo je Srbija“, ističe se u tekstu.\n“Erdogan vidi teritorije bivše Otomanske imperije kao sferu svog uticaja, kako na Kosovu, tako i u sirijskom Afrinu ili bilo gde. Jedna stvar je izvesna, lideri u Beogradu i Prištini igraju opasnu igru sa velikim silama.\nZa Zapad je neophodno da pruži Zapadnom Balkanu jasnu perspektivu i da reši konflikte na miran i demokratski način, uključujući sve koji su uključeni.\nEvropska unija je bespomoćna u ovoj krizi. Interesi Rusije i Turske se sreću u Siriji. Kriza na obodu Evrope se dešava na jednoj od najvažnijih geopolitičkih područja. Zapadni Balkan je veza između Zapada i Orijenta“, zaključuje se.\nVanredni parlamentarni izbori na Kosmetu su neizbežni nakon najnovijih događaja i nakon što je Srpska lista uskratila podršku vladajućoj koaliciji, piše Zeri.


Izveštaj sa Nacionalnog Simpozijuma medicinskih sestara-tehničara u gerijatriji - Udruženje medicinskih sestara-tehničara i babica Republike Srbije\nIzveštaj sa Nacionalnog Simpozijuma medicinskih sestara-tehničara u gerijatriji\nU organizaciji Udruženja medicinskih sestara, tehničara i babica Republike Srbije , sekcije sestara u gerijatriji, održan je I Nacionalni simpozijum medicinskih sestara- tehničara u gerijatriji 12.septembra 2019.godine u KBC”Zvezdara”.\nSuorganizator održavanja Simpozijuma bilo je KO za gerijatriju “Prof.dr Petar Korolija” KBC Zvezdara, Beograd.\nPokrovitelj Simpozijuma je Komora medicinskih sestara i zdravstvenih tehničara Republike Srbije.\nSimpozijum je akreditovan za: medicinske sestre i zdravstvene tehničare, lekare, specijaliste interne medicine, gerijatrije, stomatologe, farmaceute, biohemičare, socijalne radnike\nBroj odluke ZSS: Broj odluke: 153-02- 1413/2019 -01 od 20.05.2019; Br.akreditacije: D – 1-647/19\nUčešće na Simpozijumu je uzeli su lekari, medicinske sestre, farmaceuti, stomatolozi I zdravstvenoi tehničari iz zdravstvenih ustanova Beograda, Srbije, Crne Gore , R.Srpske.\nNa svečanom otvaranju Simpozijuma, učesnicima se ispred KBC”Zvezdara” obratio direktor Prof dr Petar Svorcan, koji je pozdravio prisutne učesnike, ističući značaj rada i obrazovanja medicinskih sestara, poželevši uspešan stručni rad na Simpozijumu. Prisutnima se obratila i glavna sestra KBC”Zvezdara” ,R.Resimić,,dr Goran Ševo, kao i Marija Janjić iz Visoke sportske i zdravstvene škole iz Beograda. Učesnike Simpozijuma pozdravila je i Radica Ilić, predsednica Sindikata medicinskih sestara Srbije.\nU okviru plenarne sesije “Specifičnosti u zbrinjavanju i zdravstvenoj nezi gerijatrijskih pacijenata” prezentovania su stručna iskustva u zbrinjavanju, lečenju i zdravstvenoj nezi gerijatrijskih pacijenata, kao i mogućnostima institucionalnog i vaninstitucionalnog zbrinjavanju starih lica obolelih od Alchajmerove bolesti, zlostavljanju starih, padovima i specifičnostima u zdravstvenoj nezi gerijatrijskih pacijenata. Nosioci aktivnosti u okviru plenarne sesije su lekari i medicinske sestre sa KO za gerijatriju,“Prof. dr Petar Korolija“, KBC Zvezdara, jednog od najvećih hospitalnih gerijatrijskih odeljenja u našoj zemlji, koji su svojim angažovanjem doprineli uspešnoj organizaciji Simpozijuma, na čemu im se UMSTBS zahvaljuje.\nU okviru usmenih i poster sesija na Simpozijumu, radovi su kvalitetno urađeni i prezentovani. Posteri su takođe profesionalo urađeni, metodološki ispravni sa veoma interesantnim temama, naročito se istakao poster “Značaj posete patronažne sestre starim licima”, koji je na kvalitetan način prezentovala Marina Tufegdzić, DZ Smederevo.\nNakon diskusije izvedeni su sledeći zaključci:\nZdravstvena nega starih pacijenata je specifična, složena i veoma zahtevna te zahteva i stalnu edukaciju sestara-tehničara iz oblasti gerijatrijske zdravstvene nege.\nNeophodno je povećanje broja medicinskih sestara-tehničara na gerijatrijskim hospitalnim odeljenjima, u cilju unapređenja kvaliteta nege i bezbednosti gerijatrijskih pacijenata.\nNa Simpozijumu je prezentovano I popularno predavanje - sponzora PTM iz Šapca, na temu sterilizacije - aktuelna tema iz sestrinske prakse, a učesnici Simpozijuma su ga ocenili kao veoma korisno i primenjivo u sestrinskoj praksi.\nObradom dostavljenih evaluacijionih upitnika učesnika Simpozijuma, izbor aktuelnosti tema, predavači Okruglog stola, usmenih i poster prezentacija su ocenjeni odličnom ocenom 4,76 što se može smatrati veoma uspešno. Visok procenat učesnika 78% je ocenio da su nova znanja stečena tokom Simpozijuma primenjiva u praksi, što je opravdalo izbor tematike. Informacije o simpozijumu 59% učesnika dobilo je od kolega, 35% putem sajta a 6% poštom; Mesto održavanja simpozijuma 76% učesnika je ocenilo odlično,21 % dobro,1% prosečno a 2% loše; Izbor i aktuelnost tema učesnici su ocenili prosečnom ocenom 4,73; Predavače plenarnih tema učesnici su ocenili prosečnom ocenom 4,77 dok su nosioci usmenih prezentacija ocenjeni prosečnom ocenom 4,71 a poster prezentacija prosečnom ocenom 4,79; Nova znanja primenjiva u praksi steklo je 76% učesnika, dok se delimično sa tim slaže 22% učesnika,2% učesnika smatra da nova znanja nisu primenljiva u praksi. Opšta ocena simpozijuma je 4,73.\nPredložene teme za budući Simpozijum su: ,,Uslovi rada medicinskih sestara tehničara u gerijatriji, Bezbednost pacijenata sa analizom profesionalnih grešaka u gerijatriji“ Profesionalni stres ,, Zlostavljanje starih”, Obrazovanje sestara u gerijatriji…\nNa osnovu pomenute evaluacije, Simpozijum je pozitivno ocenjen od strane učesnika, visokom prosečnom ocenom(4,73), što je potvrda da je napravljen dobar izbor tema i predavača.\nPredsednik SO Simpozijuma


Novo porodilište u Lazarevcu do kraja avgusta - Studio B\nNovo porodilište u Lazarevcu do kraja avgusta\nNovo porodilište u Lazarevcu do kraja avgusta Beoinfo\nBeogradBeograd Pocetna 16. 04. 2018. 13:12:52\nPrvo vanbolničko porodilište gradi se na teritoriji Beograda posle 40 godina, a objekat će biti završen do kraja avgusta, rekao Vesić prilikom obilaska radova.\nGradski menadžer Goran Vesić obišao je danas završetak radova na trećoj fazi modernog vanbolničkog porodilišta u Lazarevcu.\nOn je naglasio da je za ove četiri godine posetio puno novoizgrađenih objekata, ali da mu je ovaj jedan od najdražih zato što zna koliko su se ljudi iz Lazarevca borili za to.\n– Nalazimo se na gradilištu prvog vanbolničkog porodilišta koje se gradi na teritoriji Beograda posle 40 godina, a objekat će biti završen do kraja avgusta. To je bilo važno za Lazarevac jer se na ovoj opštini godišnje rodi više od 600 beba, ali samo oko 150 žena se porađalo u Lazarevcu dok su ostale išle u Beograd. Ovaj deo Lazarevca od Beograda je udaljen oko 60 kilometara, a neki delovi opštine su udaljeni i oko 90 kilometara, što je i razlog da se ovde izgradi jedno novo moderno porodilište – rekao je Vesić.\nOn je precizirao da projekat vredi 120 miliona dinara, te da je polovinu sredstava obezbedila Opština Lazarevac, a drugi deo Vlada Republike Srbije preko Evropske investicione banke.\n– To je jasan pokazatelj koliko dobro mogu da sarađuju vlada, grad i opština, kako bi ovaj značajan objekat bio završen. Ovaj objekat je, uz Klinički centar u Nišu, najmoderniji bolnički objekat koji se gradi u Srbiji i biće urađen po najvišim svetskim standardima – istakao je Vesić i dodao da će se istvovremeno i na domu zdravlja krenuti sa zamenom stolarije, što će takođe finansirati Evropska investiciona banka.\nOn je podsetio da Grad Beograd od 1. jula obezbeđuje po 10.000 dinara za svaku porodilju na teritoriji grada, pored toga obezbeđuje dodatnih 25.000 dinara za sve porodilje koje su slabijeg materijalnog stanja.\n– Sve obaveze koje imamo prema porodiljama isplaćuju se na vreme. Kada smo došli na vlast pre skoro četiri godine, zatekli smo skoro 389 miliona dinara dugovanja prema trudnicama i porodiljama, a svega tri i po hiljade porodilja su bile obuhvaćene ovim merama. Sada su merama obuhvaćene sve porodilje i svoje obaveze izvršavamo na vreme – rekao je Vesić i podsetio na vladine mere populacione politike, dodajući da se Beograd na ovaj način uključuje u realizaciju vladinih mera i dodatno pomaže svojim sugrađankama.\nGradski menadžer je najavio da će Grad Beograd u budućnosti voditi računa da više vrtića radi i posle radnog vremena, kao i da se razmišlja o tome da se vrtići urade u našim javnim preduzećima koja imaju više od hiljadu zaposlenih.\nBojan Sinđelić, predsednik opštine Lazarevac, ovom prilikom je istakao da je cilj rukovodstva ove opštine da se njeni građani osećaju ravnopravnim sa ostalim građanima Beograda.\n– U protekle četiri godine, zahvaljujući Vladi Republike Srbije, Gradu Beogradu, Evropskoj investicionoj banci, ostvariće se dugogodišnji san Lzarevčana. Cilj nam je bio da Lazarevčani ostanu u Lazarevcu i imaju sve uslove neophodne za normalan život. Time ćemo pokazati da vodimo odgovornu socijalnu politiku, a rezultati se vide već ovde – rekao je Sinđelić.\nDržavni sekretar u Ministrastvu državne uprave i lokalne samouprave Bojan Stević ponovio je da je ovo dobar pokazatelj saradnje između opštine i Grada Beograda sa resornim ministarstvima Republike Srbije.\n– To je samo početak ulaganja u mnoge opštine širom Srbije, a pogotovu u opštinu Lazarevac. Potpisan je ugovor za zamenu celokupne stolarije Doma zdravlja „Dr Đorđe Kovačević”, u visini od 24 miliona dinara, a očekuje nas i zaključenje ugovora o donaciji dva transportna vozila za prevoz pacijenata – rekao je Stević i dodao da očekuje da će se krajem leta ponovo naći ovde u ovom velelepnom objektu.\nDr Jovan Milojević, direktor Doma zdravlja „Dr Đorđe Kovačević”, podsetio je na veliki značaj saradnje na zajedničkom cilju, a to je izgradnja modernog vanbolničkog porodilišta koje će obuhvatiti 1.300 kvadrata i biće opremljeno po najvišim standardima.


Pokvarena roba mora da se vrati ako to kupac traži\nKažnjeni trgovci sportske opreme\nDatum kreiranja: sreda, 20 decembar 2017 10:23\nNedavno je zabaležen još jedan takav epilog i kupac, koji je tražio zamenu proizvoda, a prodavac to odbacio, insistirajući na popravljanju, sada ima nov proizvod. Naime, po rečima pravnog savetnika Udruženja za zaštitu potrošača Vojvodine Mladena Alfirovića, kupac u roku od dve godine ima pravo na zamenu proizvoda, a za popravku se uvek mora dobiti pismena saglasnost potrošača.\nTo je i potvrda da su od donošenja i primene Zakona o zaštiti potrošača, koji je na snazi već nekoliko godina, potrošači u mnogo boljoj poziciji nego ranije. Naime, utvrđena su i propisana pravila kojih se trgovci moraju pridržavati. U slučaju da to ne urade, potrošači mogu – a sve više ih to i čini – zaštitu svojih prava potražiti i preko udruženja za zaštitu potrošača. Jedan od razloga što se većina prodavaca ponaša u skladu s propisanim pravilima je i to što, ukoliko se reklamacija usvoji a ne reši u skladu sa Zakonom o zaštiti potrošača, mogu prekršajno odgovarati, a i platiti kazne od 300.000 dinara do 2.000.000.\n300.000 dinara do 2.000.000 zaprećena kazna trgovcima\nIstini za volju, prodavci se, otkako važi Zakon za zaštitu potrošača, pridržavaju propisanih pravila i uglavnom su promenili svoj stav prema kupcima. Ipak, ima i onih koji zakonske odredbe tumače onako kako njima odgovara, verovatno se nadajući da nisu baš svi potrošači upoznati s tim kakva su im prava i kako da ih zaštite. Ima prodavaca, ukazuje Alfirović, koji Zakon o zaštiti potrošača, vezan za ulaganje reklamacije nakon šest meseci od kupovine tumače tako da potrošač ne mora da da saglasnost za popravku robe.\n„ Ako do nesaobraznosti robe – što zapravo znači da se proizvod ne može koristiti s osnovnom namenom – dođe u bilo kojem trenutku u roku od dve godine od kupovine, potrošač ima pravo da se taj proizvod zameni“, kaže Alfirović.\nPravila vezana za rok od dve godine, koliki je period za koji trgovac odgovara za nesaobraznost, nisu limitirana cenom, a ni vrstom prozvoda, a Miladen Alfirović ukazuje na to da se za vrednost robe do 500.000 dinara ne plaća sudska taksa na tužbu i presudu.\n„Za proizvode za koje se može odrediti dužina trajanja, saobraznost se određuje spram roka trajanja koju ističe proizođač – poput prehrambenih proizvoda, rezervnih delova, potrošne robe... Kod takvih proizvoda rok trajanja je kraći pa se, naravno, ne može primeniti rok od dve godine“, kaže Alfirović.\n2 godine kupci mogu biti mirni\n„U roku od dve godine, bez obzira na to da li je reč o periodu do šest meseci ili je u pitanju poslednji dan roka, prilikom reklamacije proizvoda neophodna je saglasnost potrošača da bi se kvar ili bilo kakva nesaobraznost rešavala popravkom, odnosno popravka nije moguća bez pismene saglasnosti potrošača. I u slučaju da se potrošač nije izjasnio šta želi – popravku ili zamenu proizvoda – trgovac ne može da ga uputi na popravku dok za to ne dobije pismenu saglasnost potrošača, a to naročito ne može uraditi ako se potrošač izjasnio da želi da mu se proizvod zameni“, kaže Alfirović.


Novi Sad, 28. Septembar 2012. PR Objave: Saopštenje -\nU cilju edukacije i jačanja tima, kompanija MaxBet organizuje seminar za menadžere i zaposlene u ovoj kompaniji. Saša Marčeta, osnivač MaxBet-a kaže da je ideja o tim bildingu prisutna u ovoj kompaniji već duže vreme i vredno se radi na izgradnji stabilnog i funkcionalnog tima.\n"Posle dva seminara, na Fruškoj gori i u Nišu, koji su dali odlične rezultate, odlučili smo da u oktobru organizujemo još jedan. Ovog puta fokusiraćemo se na međusobnu komunikaciju i saradnju, kao i uključivanje novih zaposlenih u tim", kaže Marčeta.\nProšli put su zaposleni prisustvovali predavanju o organizaciji u poslu, a ovog puta veći deo vremena biće odvojen za zajedničke aktivnosti, odmor i zabavu. Dvodnevno druženje doneće zaposlenima priliku da se upoznaju, edukuju i zabave, kao i da razmene iskustva o izazovima sa kojima se susreću u poslu.\nq: 19 - t: 0.05932 sec


Novi spot MC Stojana u saradnji sa Jovanom Perišićem, za pesmu "Jednom majka rađa" (VIDEO) | IDJWorld\nNovi spot MC Stojana u saradnji sa Jovanom Perišićem, za pesmu "Jednom majka rađa" (VIDEO)\nAutor: IDJWorld 15.03.2018.\nMC Stojan u poslednje vreme ređa hit za hitom, a poslednji spot za pesmu "Ti odlaziš ja ostajem" koju je otpevao sa svojom novom saradnicom Dinnom, prikupio je milion pregleda za samo 24 sata, a sada, mesec dana kasnije, broji već 7,2 miliona.\nStojan nas je sada iznenadio novom saradnjom, sa Jovanom Perišićem, koji se odlično uklopio i pesmi pod nazivom "Jednom majka rađa" dao posebnu notu. Pitali smo MC Stojana kako je došlo do saradnje i da li je zadovaljan:\n- Nikad dosad nisam imao saradnju sa Jovanom Perišićem, ali kad smo uradili ovu pesmu, refren je bio jako emotivan i na prvu nam se svideo. Mislim da je on savršen za tu pesmu i, po meni, on se odlično uklopio - rekao je MC Stojan za IDJTV.\nPesma govori o tome da je pravu devojku teško pronaći, a kada je Stojan u pitanju, to ima svoje razloge.\n- Pa, nije lako pronaći pravu devojku, jer nikad ne znaš da li je ona s tobom zbog onoga što ti predstavljaš, ili zbog toga što joj se zaista sviđaš kao osoba - objasnio je Stojan.\nA šta je Stojanov cilj u karijeri, saznajte u sledećem prilogu:\nTROPICO BAND objavio novi spot za pesmu "Evo ti sve, sve" na IDJVideos.TV You...


Na pomolu je novi, 55. duel - pre toga, obojica moraju da budu sigurni - Admiral Bet SPORT\nNa pomolu je novi, 55. duel – pre toga, obojica moraju da budu sigurni\nMarko Đinđić Posted on 2. novembra 2019. 10:53 2. novembra 2019. 09:47\nNovak Đoković će u ponedeljak prepustiti prvu poziciju Rafaelu Nadalu, koji se zasluženo vraća na teniski tron, pošto je imao sjajnu sezonu.\nRafa i Novak osvojili su po dva Gren Slema, Španac je igrao i jedno finale i jedno polufinale, dok je Novak takođe igrao jedno polufinale, uz jednu predaju u četvrtom kolu. Ove sezone je Nadal osvojio više Mastersa i 500 turnira, pa je zbog toga u blagoj prednosti "Bik sa Majorke", koji ne brani ništa u Parizu, dok Novak brani finale, kao što je i slučaj na Završnom Mastersu u Londonu, gde Đoković može da vrati prvo mesto, ali prvo bi bilo najbolje da dođe do finala Pariza i ako može osvoji turnir.\nĐoković je na turniru maksimalnim rezultatima savladao Korentana Mutea, Kajla Edmunda i Stefanosa Cicipasa, kojeg je počistio kao osvetu za Šangaj, što ga je i koštalo gubitka prvog mesta, a sada će snage odmeriti sa Grigorom Dimitrovom, koji takođe igra odlično na turniru, pošto je izbacio Iga Ambera, Dominika Tima i Kristijana Garina.\nDimitrov se vraća u Top 20 od ponedeljka, a bugarski i srpski teniser su se do sada sastajali deset puta i Novak je slavio devet, dok je Dimitrov pobedio u Madridu pre tri godine na šljaci posle preokreta.\nPoznato je da su dobri prijatelji, ali na terenu nema prijateljstva i Novak bi trebalo da rutinski reši danas ovaj meč, kako bi došao do odbrane bodova i tražio još 500 dodatnih.\nNovak Đoković – Grigor Dimitrov 2:0 (1,45), 14:00\nRafael Nadal takođe igra sjajno na ovom turniru i nije izgubio set, a zanimljivo je da je u dvorani u karijeri osvojio samo jedan turnir i to na šljaci, u Madridu 2005. godine, kada je preokrenuo protiv Ivana Ljubičića.\nDanas će igrati protiv Denisa Šapovalova, koji je možda i iznenađenje turnira, a do sada su se dva puta sastajali i Šapovalov je 2017. godine slavio u Montrealu, dok je Rafa slavio u Rimu prošle godine.\nDanas ne bi trebalo da ima većih problema Rafa, ako odigra kako zna.\nDenis Šapovalov – Rafael Nadal 0:2 (1,60), 16:30\nTagovi : atp, kladionica, masters, novak đoković, pariz, rafael nadal, tenis, tip\nPol pozicija za Kvartarara, šampion kreće sa 11. mesta\nKinezi, Sloun i Raduljica za kvotu 2,40


Potpisani ugovori između JP EPBiH i sedam rudnika FBiH Potpisivanje ugovora o vođenju poslova između JP Elektroprivreda BiH, kao vladajućeg društva, i sedam rudnika Federacije BiH, kao zavisnih društava u koncernu Elektroprivreda BiH, obavljeno je 16. novembra u Sarajevu. Svečanom potpisivanju ugovora prisustvovao je i federalni ministar energije, rudarstva i industrije mr.Vahid Hećo.\nPostavljene četiri stanice za mjerenje snage vjetra Ostvarujući ranije usvojene planove trogodišnjeg razvoja, kojim je predviđeno i korištenje vjetroenergije za proizvodnju električne energije, Elektroprivreda BiH je krajem oktobra postavila tri mjerne stanice za mjerenje vjetropotencijala\nVrijedan poslovni poduhvat Termoelektrana Tuzla 4. novembra je bila domaćin svečanosti priređenoj u čast primopredaje nove moderne dizel električne manevarske lokomotive, prve takve vrste nabavljene u BiH, koju im je u ime poznatog češkog proizvođača C.Z Loko, isporučilo sarajevsko preduzeće BES Company.\nBez Elektroprivrede BiH razvoj rudnika u Federaciji ne bi bio moguć U Direkciji Rudnika Kreka u Tuzli održan je sastanak rukovodstva rudnika s federalnim ministrom energije, rudarstva i industrije Vahidom Hećom. Informacije o rekordnoj proizvodnji uglja u Rudniku Kreka u ovoj godini te plan investicionih ulaganja u rudniku za period od 2009. do 2016. bile su dvije glavne teme koje su prezentirane ministru.\nElektroprivreda BiH dodjeljuje donacije u iznosu od 300.000 KM Donacije će biti dodjeljene brojnim udruženjima građana, udruženjima slijepih, gluhih, oboljelih od multipleskleroze, dijabetičarima penzionerskim udruženjima, općinskim crvenim križevima, ustanovama za boravak djece, organizacijama za odgoj mladih, raznim humanitarnim organizacijama, sportskim društvima, savezima, kulturnim centrima, kulturno umjetničkim društvima, teatrima, fondacijama i klubovima.\nZimsko računanje vremena Prelaskom na zimsko računanje vremena od nedjelje 25. oktobra 2009. godine, u skladu sa Odlukom Regulatorne komisije za električnu energiju u FBiH (FERK), veći dnevni tarifni stavovi se primjenjuju od 7:00 do 13:00 sati i od 16:00 do 22:00 sata .Manji dnevni tarifni stavovi se primjenjuju od 0:00 do 7:00 sati, od 13:00 do 16:00 sati i od 22:00 do 24:00 sata .\nRudnici pod krovom Elektroprivrede BiH četrnaesta Skupština JP EPBiH održana je 22. oktobra u Sarajevu. Na dnevnom redu se između ostalog našlo usvajanje Revidiranog plana poslovanja za 2009., usvajanje Odluke o odobravanju statuta zavisnih društava u stoprocentnom vlasništvu EPBiH kao i stavljanje van snage Odluke o osnivanju privrednog društva Elektroprivreda BiH Wind Mostar.\nElektromonteri jači i od nevremena Elektroprivreda BiH je tokom proteklih, neočekivanih vremenskih neprilika, uspješno obavila svoje zadatke. Zbog kvarova koje je prouzrokovalo nevrijeme na niskonaponskoj i visokonaponskoj elektrodistributivnoj mreži elektromonterske ekipe bile su neprekidno na terenu i uz nadljudske napore uspjele su otkloniti stotine kvarova nastalih uslijed jakog nevremena i snijega koji se taložio na kablovima, dalekovodima i granama stabala.\nEPBiH dopuštena koncentracija eksploatacije uglja Otklonjena je i posljednja prepreka zaživljavanju Koncerna EPBiH koji će činiti JP Elektroprivreda BiH i sedam rudnika uglja iz Federacije: RMU Zenica, RMU Kakanj, Rudnik Kreka, RMU „Abid Lolić“ iz Bile kod Travnika, RMU Breza, RMU đurđevik i Rudnik uglja Gračanica iz Gornjeg Vakufa. Naime 15. oktobra je u JP EPBiH stiglo rješenje Konkurencijskog vijeća Bosne i Hercegovine kojim se „ocjenjuje dopuštenom koncentracija na tržištu eksploatacije ugljena u Federaciji BiH.\nCilj EP BiH je davanje prednosti domaćoj privredi Generalni direktor Elektroprivrede BiH Amer Jerlagić i direktori sedam rudnika u Federaciji posjetili su 14. oktobra kompaniju Bekto Precisa u Goraždu. Razgovarano je o mogućem proširenju i unapređenju saradnje .Gosti su se tokom posjete upoznali s visokim kvalitetom opreme, proizvoda i stručnošću kadra. Prijatno su bili iznenađeni dvostrukom, stopostotnom kontrolom kvaliteta svakog proizvoda.\nPrva < 61 62 63 64 65 66 67 68 69 70 71 72 73 74 75 > Zadnja


Finansijska podrška Bosni ako se ubrzaju reforme\nBeta 9. decembra 2015. 13:30\nAmerika i Evropska unija treba da ojačaju zajedničko političko i diplomatsko delovanje radi ubrzavanja reformi koje Bosnu i Hercegovinu vode ka EU i NATO, a brže ekonomske, socijalne i ustavno-strukturne promene u BiH moraju biti i uslov da ta zemlja dobija medjunarodnu finansijsku pomoć.\nTo je danas u Briselu u raspravi o 20-ogodišnjici Dejtonsko-pariskih sporazuma u Evropskom parlamentu izjavio visoki zvaničnik američkog Stejt departmenta Brajan Hojt Ji, koji je zadužen za Balkan.\nOn je naglasio da SAD i države EU moraju osetno ojačati zajednički upliv na razvoj u BiH i rekao da se snažno i odlučno angažovanje medjunarodne zajednice pokazalo delotvornim i za rešavanje političke krize u Makedoniji i sklapanje sporazuma Beograd – Priština.\n„Nužno je da se osvedočimo da imamo istinski partnerski odnos s vodjstvom u BiH, da utvrdimo zajednički naše ciljeve i učinimo aktere odgovornim tako da ako ne bude dostignuća, onda slede i posledice“, rekao je Hojt Ji na okruglom stolu na kojem su učestvovali i politički prvaci iz BiH i visoki zvaničnici EU Federika Mogerini i Johanes Han.\n„Mi moramo usloviti pomoć koju medjunarodne finansijske institucije daju, tako da se dobro razume da je to put u dva pravca tog partnerskog odnosa, a ne samo u jednom pravcu“, predočio je on.\nPrema njegovim rečima, postoje jake snage koje se zalažu i rade na životno važnoj perspektivi ulaska BiH u EU, ali kako je ocenio „ima i snaga dezintegracije koje rade protiv tih napora, a one su, nažalost, jače od integracionih snaga“.\nTo su, dodao je Hojt, „iste snage koje rade protiv mnogih u Evropi i šire – nasilni ekstremizam, terorizam, migraciona kriza, korupcija, organizovani kriminal i odlivanje mozgova“.\nVisoki američki zvaničnik je primetio da pored spoljnih činilaca dezintegracije u BiH ima i „domaćih činilaca dezintegracije, a to su političke stranke i političari koji ne delaju u prilog ulaska u EU i NATO ili druge medjunarodne organizacije, već pre za svoje privatne programe“.\nHojt Ji je podvukao da se zato moraju i ljudi i vodji BiH i medjunarodna zajednica usredsrediti na jačanje snaga integracije, naglasivši da „vreme ističe“, jer, kako je dodao, ponovo će u 2016. biti u BiH održani lokalni, a 2018. parlamentarni izbori.\nOn je podsetio da je u BiH i pre bilo planova za reforme, ali nisu sprovodjeni, tako da se pre izborne kampanje u 2018. moraju ubrzati reforme da bi zemlja postala stabilnija i funkcionalnija i „u stanju da mnogo delotvornije radi s EU i medjunarodnim finansijskim institucijama“.\nKako je dodao, reforme ne moraju obavezno biti ustavne, ali ih se ne treba ustručavati, niti vodji BiH treba da oklevaju u pogledu institucionalnih, strukturnih, pa i ustavnih reformi.


Vesti - Fondacija Ana i Vlade Divac prikupila dodatnih 86 hiljada dolara na donatorskom ručku u SAD\nFondacija Ana i Vlade Divac prikupila dodatnih 86 hiljada dolara na donatorskom ručku u SAD\nBeograd, 15. decembar 2011. godine– Prošle nedelje u Sjedinjenim Američkim Državama, u okviru rada Fondacija Ana i Vlade Divac organizovan je svečani donatorski ručak na kojoj je prikupljeno više od 86.000 dolara. Donatorski ručak kome su prisustvovali brojni predstavnici poslovne elite naših državljana koji žive u SAD, ali i značajni Amerikanci, održana je u nedelju u Topaz kafeu u Čikagu. Sva sredstva prikipljena na večeri namenjena su projektima Fondacije koji su usmereni na trajno rešavanje stambenog pitanja izbeglih i raseljenih lica u Srbiji.\nPrisutnima se na večeri obratio i Vlade Divac, koji je naglasio da jedino uz pomoć svojih donatora, Fondacija može da ostvari zacrtani cilj da, posle toliko godina, u Srbiji više ne bude izbegličkih centra, kao i da svim izbegličkim porodicama budu obezbeđeni pristojni domovi i bolji životni uslovi. „Zahvalni smo Vam što nam pomažete u nastojanjima da izbeglicama i raseljenim licima u Srbiji omogućimo da započnu bolji, novi život. Činimo najbolje što možemo u datim uslovima i okolnostima, te smo posebno ponosni na činjenicu da se, do sada, oko Fondacije i njenog rada okupilo više od 50.000 ljudi. Sav novac koji, zajedničkim trudom i dobrom voljom, sakupimo ide direktno izbeglicama, za kupovinu kuća, izgradnju stanova, za rešavanje njihovog egzistencijalnog problema. Hvala Vam od srca što nam omogućavate da zajedno gradimo bolju budućnost“, izjavo je Vlade Divac.\nNa donatorskoj večeri prikazan je i dokumentarni film o radu Fondacije Ana i Vlade Divac u kom su prisutni bili u prilici da se bolje upoznaju sa njihovim dosadašnjim radom. Svi prisutni na večeri takođe su mogli da učestvuju u aukciji sportskih predmeta i suvenira sa potpisom Vlade Divca, kao i da se fotografišu sa našim proslavljenim košarkaškim asom. Fondacija Ana i Vlade Divac do sada je pomogla zbrinjavanje 300 porodica širom Srbije, zahvaljujući i pomoći naših ljudi iz dijaspore.\nOve godine Fondacija Ana i Vlade Divac proširila je svoje aktivnosti na mlade ljude u Srbiji, o čemu je nadahnuto govorila direktorka Fondacije, Ana Divac.\n„Ove godine pokrenuli smo projekat usmeren na naše mlade ljude „Vrednosti mladih u Srbiji“ u okviru koje sprovodimo javnu kampanju „Stvarno važno“. Cilj kampanje je da mladim ljudima ukažemo na prave vrednosti, da ih pitamo koji su njihovi kritarijumi, koje su to stvari i ciljevi od istinskog značaja za njih. Zato i vama danas kažem - neka i vaša novogodišnja odluka bude da razmišljate o tim stvarno važnim stvarima, koje se danas obično nazivaju malim stvarima, a one su zapravo najveće vrednosti za čoveka - porodica, ljubav, zdravlje, sreća, međuljudski odnosi. Volela bih da nas sve ovde podstaknem da prestanemo da mislimo samo o onome što nemamo, i počnemo da razmišljamo o onome što imamo i šta je to dobro i vredno u našim životima“, izjavila je na večeri Ana Divac.\nFundraising Chicago Decembar 2011


Sutra pozorišna predstava „Čujte Srbi“ | Palelive.com\nPočetna Regija Višegrad Sutra pozorišna predstava „Čujte Srbi“\nSutra pozorišna predstava „Čujte Srbi“\nVIŠEGRAD – U Andrićgradu sutra će biti odigrana pozorišna predstava „Čujte Srbi“, prema istoimenoj knjizi Arčibalda Rajsa.\nPredstavu je dramatizovao i režirao LJubivoje Tadić, prvak Narodnog pozorišta iz Beograda, koji ujedno igra lik Arčibalda Rajsa u predstavi.\nU ovoj pozorišnoj predstavi igraju i Marija Vicković, Tanasije Uzunović i članovi Hora „Stanković“ pod vođstvom dirigenta Nebojše Cvijanovića.\nPredstava počinje u 12.00 časova u bioskopu „Doli Bel“, a ulazica košta tri KM.\nPrethodni članakSmanjenje potrošnje energije i zagađenja\nNaredni članakPriredba „Učenici i vi“


Američki predsednik Barak Obama sutra uveče drži svoj prvi govor o stanju nacije. Posle burne prve godine na položaju predsednika, Obama će izaći pred nezadovoljne američke birače najavljujući inicijative za pomoć srednjoj klasi, i planove za smanjenje poreza i otvaranje novih radnih mesta. Takođe će zatražiti od Kongresa trogodišnje zamrzavanje sredstava koja se iz budžeta izdvajaju za veliki broj vladinih programa, kako bi naglasio ozbiljnost u pogledu smanjenja budžetskog deficita. Taj plan, koji bi trebalo da donese uštedu od 250 milijardi dolara, neće se odnositi na sektor odbrane, veterane, unutrašnju bezbednost ili stranu pomoć.\nPredsednik Obama kaže da će s obzirom na zahteve američkih građana da se uradi više na polju zapošljavanja, fokus njegovog prvog govora o stanju nacije biti upravo na stvaranju radnih mesta.\n"Izgubili smo sedam miliona radnih mesta, tako da razumem zašto stav američkog naroda nije ’da je moglo biti gore’. Njihov stav je da treba da pronađemo način da osiguramo da bude sve bolje i to je ono o čemu ćemo govoriti u sredu".\nU ekskluzivnom intervjuu sa novinarkom TV mreže ABC Dajen Sojer, pred govor o stanju nacije, predsednik Obama rekao je da će izneti predloge kako da ojača ekonomiju i smanji deficit, uključujući zahtev Kongresu da na tri godine zamrzne vladinu potrošnju. Bela kuća tvrdi da bi Obamin predlog u narednih deset godina mogao da uštedi 250 milijardi dolara. Na pitanje da li obećava da neće podići porez porodicama koje zarađuju manje od 250 hiljada dolara godišnje, Obama je odgovorio:\n"Garantujem da je najgore što možemo da uradimo da podignemo porez u trenutku dok je ekonomija još ovako slaba".\nObama kaže da se ne koncentriše na popularna pitanja koja će mu obezbediti drugi mandat, već na rešenja državnih problema.\n"Radije bih bio veoma dobar predsednik s jednim mandatom, nego prosečan s dva. U to čvrsto verujem".\nJoš jedno od ekonomskih pitanja je potvrda drugog mandata predsednika američke Centralne banke, što je takođe tema oštre rasprave u Kongresu. Predsednik Obama, međutim kaže da Ben Bernanki ima njegovu punu podršku.


Pravo na ličnu invalidninu - za devet mjeseci za 652 korisnika isplaćeno 720.860 KM\nNa području grada Bijeljina zaključno sa septembrom bila su 652 korisnika prava na ličnu invalidninu i za ovu namjenu za devet mjeseci ove godine isplaćeno je 720.860 KM, navodi se u informaciji o zaštiti socijalno-ugroženog stanovništva koju će odbornici razmatrati 4. novembra na sjednici Skupštine grada.\nNa kraju prošle godine bilo je 627 korisnika ovog prava koje ostvaruju lica koja su zavisna od pomoći i njege druge osobe prilikom zadovoljavanja osnovnih životnih potreba i kojima je oštećenje, odnosno oboljenje, nastalo u razvojnom periodu, a imaju utvrđenu visinu tjelesnog oštećenja od 70 do 100 odsto.\nU prošloj godini za ove namjene isplaćeno je ukupno 855.756 KM, a sredstva za isplatu po osnovu prava obezbjeđuje Republika u iznosu od 100 odsto.\nVisina naknade zavisi od stepena tjelesnog oštećenja i kod 100 odsto oštećenja iznosi 143 KM, kod 90 odsto je 124 KM, kod od 80 odsto tjelesnog oštećenja je 105 KM, a kod 70 odsto naknada iznosi 86 KM.\nPravo na ovu pomoć imaju lica sa oštećenjem sluha od najmanje 70 odsto, sa oštećenjem urogenitalnog sistema, koja se nalaze u terminalnoj fazi zatajenja oba bubrega i koja imaju potrebu za hroničnom hemodijalizom i peritonealnom dijalizom, a imaju utvrđenu visinu tjelesnog oštećenja od 100 odsto.\nMeđu korisnicima su lica oboljela od rijetke bolesti, kojima je oštećenje, odnosno oboljenje nastalo u razvojnom periodu, a imaju utvrđenu visinu tjelesnog oštećenja od najmanje 70 odsto.


Energyobserver - SRBIJA / EU DONIRALA 2,1 MILION EVRA PREDUZEĆIMA ZA NABAVKU NOVE OPREME\n„Evropska unija kroz program EU PRO podržava Vladu Srbije u njenim naporima da unapredi poslovni ambijent, konkurentnost naših kompanija i zapošljavanje u nerazvijenim delovima Srbije. Ovim sredstvima obezbeđuje se podrška za unapređenje produktivnosti preduzeća i kvaliteta proizvoda kao i zapošljavanje, što na konkretan način potvrđuje koristi od procesa evropskih integracija”, rekla je Jadranka Joksimović, ministarka za evropske integracije.\n„Evropska unija pruža podršku sektoru malih i srednjih preduzeća koja kako u Srbiji tako i u zemljama EU čine 90 odsto privrede i imaju vodeću ulogu u ostvarivanju privrednog rasta i povećanja zaposlenosti. Kroz reforme koje se sprovode u okviru procesa pridruživanja i podršku u vidu bespovratnih sredstava iz IPA fondova, mi nastavljamo da podržavamo dobre poslovne ideje, pomažući srpskim kompanijama da razviju svoje potencijale za dalji rast i otvaranje novih radnih mesta”, rekao je ambasador Sem Fabrici, šef Delegacije Evropske unije u Srbiji.\n„Društveni uticaj koji će ova preduzeća imati u svojim zajednicama je takođe značajan pošto će ona kroz aktivnosti društveno-odgovornog poslovanja pružiti podršku ranjivim grupama, deci, kao i organizaciji sportskih i kulturnih manifestacija i zaštiti životne sredine”, rekla je Olivera Kostić, menadžerka sektora za mala i srednja preduzeća u programu EU PRO.\nAktivnosti EU PRO-a, programa koji doprinosi ravnomernijem društveno-ekonomskom razvoju Srbije, Evropska unija podržava sa ukupno 25 miliona evra. Program ima za cilj da doprinese povećanju konkurentnosti mikro i malih preduzeća, poboljšanju poslovnog okruženja i unapređenju socijalne kohezije u 99 jedinica lokalne samouprave, u dva regiona: Regionu Šumadije i zapadne Srbije i Regionu južne i istočne Srbije. Aktivnosti na terenu sprovodi Kancelarija Ujedinjenih nacija za projektne usluge (UNOPS) / EU INFO


Predmetna revizija podrazumijevala je sveobuhvatan uvid u tačnost sistema dostavljanja, obračuna, i iskazivanja podataka u rješenjima o akontativnoj i konačnoj raspodjeli sredstava Egalizacionog fonda u 2016. godini. Revizijom je takođe vršena provjera usklađenosti sistema raspodjele sredstava Egalizacionog fonda sa Zakonom o finansiranju lokalne samouprave, Pravilnikom o raspodjeli i korišćenju sredstava Egalizacionog fonda i Pravilnikom o utvrđivanju liste stepena razvijenosti jedinice lokalne samouprave.\nRevizija sistema raspodjele sredstava Egalizacionog fonda, podrazumijevala je provjeru obrade podataka koje opštine dostavljaju Ministarstvu finansija potrebnih za utvrđivanje prava na raspodjelu sredstava iz Egalizacionog fonda, akontativnu i konačnu raspodjelu sredstava Egalizacionog fonda za 2016. godinu, pozajmice iz sredstava fonda i rad Komisije za praćenje razvoja fiskalne egalizacije opština. Takođe, predmet revizije je i tačnost podataka koje opštine dostavljaju Ministarstvu finansija. Provjera tačnosti podataka koji su dostavljani Ministarstvu finansija obuhvatila je sljedeće opštine: Berane, Bijelo Polje, Danilovgrad, Kolašin, Pljevlja, Rožaje i Cetinje.\nRevizijom sistema raspodjele sredstava Egalizacionog fonda utvrđeno je da su pogrešna prikazivanja, pojedinačno ili zbirno, materijalno značajna, ali nijesu prožimajuće uticala na konačnu raspodjelu sredstava iz Egalizacionog fonda. Pogrešna prikazivanja odnose se na podatke koje su za potrebe akontativne i konačne raspodjele sredstava Egalizacionog fonda za 2016. godinu dostavljale opštine a njihovu obradu vršilo Ministarstvo finansija, i vođenje evidencije o pozajmicama iz Egalizacionog fonda koje su detaljno analizirane u nalazima Državne revizorske institucije. Revizijom je utvrđeno da Ministarstvo finansija i Opštine nijesu u svim aspektima uskladili poslovne aktivnosti sa zakonskim i drugim propisima. Revizijom su utvrđena pojedinačna odstupanja i neusklađenosti sa Zakonom o finansiranju lokalne samouprave, Zakonom o budžetu i fiskalnoj odgovornosti i Pravilnikom o raspodjeli i korišćenju sredstava Egalizacionog fonda.\nNa bazi sprovedene revizije, utvrđenog činjeničnog stanja i razmatranja navoda subjekta revizije sadržanih u Izjašnjenju na preliminarni izvještaj DRI, nadležni Kolegijum DRI u sastavu Zoran Jelić (član Senata – rukovodilac Kolegijuma) i dr Milan Dabović (Predsjednik Senata – član Kolegijuma), izražava uslovno mišljenje. Nadležni Kolegijum DRI je utvrdio da obim i karakter utvrđenih nepravilnosti i nedostataka kod subjekta revizije nalaže da se sa sadržajem Izvještaja upozna Vlada, Ministarstvo finansija i Ministarstvo javne uprave radi preduzimanja mjera na uspostavljanju održivog okvira i odgovornosti u upravljanju javnim finansijama, kao i Odbor za ekonomiju, budžet i finansije Skupštine Crne Gore. Ministarstvo finansija je dužno da u roku od 2 (dva) mjeseca dostavi Državnoj revizorskoj instituciji plan aktivnosti za realizaciju izdatih preporuka koji treba da sadrži mjere, nosioce aktivnosti i rokove, kao i izvještaj o sprovedenim radnjama po izrađenim i dostavljenim preporukama u roku od 6 (šest) mjeseci.\nKonačan Izvještaj o reviziji sistema raspodjele sredstava Egalizacionog fonda je objavljen na zvaničnoj internet stranici Državne revizorske institucije.\nMore in this category: « Objavljen Izvještaj o reviziji Projekta NVO Nova centar za feminističku kulturu\tOdržana IntoSAINT samoprocjena integriteta Državne revizorske institucije »


VIDEO – Dodik: Mađarska će se orijentisati na saradnju sa Republikom Srpskom | BL Portal\nVIDEO – Dodik: Mađarska će se orijentisati na saradnju sa Republikom Srpskom\n18. Juna 2019. 23:02\nPredsjedavajući i srpski član Predsjedništva BiH Milorad Dodik rekao je za RTRS da je mađarski premijer Viktor Orban jasno poručio da je potrebno jačati odnose sa BiH time što će se Mađarska daleko više orijentisati na saradnju sa Republikom Srpskom.\n– Orban smatra da je to osnova za uspostavljanje dobrih odnosa sa Republikom Srpskom i nastavak saradnje sa Sarajevom – rekao je on.\n– Orban je naslijedio situaciju u kojoj je Mađarska bila pred bankrotom, ali su prošli kroz teške reforme i danas je međarska ekonomija jedna od četiri rastuće ekonomije u EU. Mađarska ima kontinuitet rasta i bilježi smanjenje stope nezaposlenosti. Sve je to rezultat odgovorne politike Viktora Orbana koji nije oklijevao da preduzme sve što je bilo neophodno u korist mađarskog naroda i države – istakao je Dodik.\n– Zaštita Republike Srpske je osnov naše politike. Mi u tome nismo imali sagovornike na Zapadu, ali sada sa sigurnošću možemo da kažemo da se to promijenilo i da nailazimo na razumijevanje – istakao je srpski član Predsjedništva BiH.\n– Orban i njegova partija traže partnere u tom, kojih u Evropi ima sve više. On vjeruje u EU, ali ne u dosadašnjem konceptu koji je doveo do toga da Evropa pravi probleme, a ne da ih, kao nekada, rješava – istakao je Dodik.\nVIDEO: Male mature – eksperiment za narednu godinu kada postaje obavezna\nNakon ispitivanja predložen pritvor za šest dilera uhapšenih u akciji “Klub 2”


Tim američkog predsednika Donalda Trampa najavio je novu tužbu za izborne neregularnosti u Džordžiji, dok je u Nevadi zakazano ročište po njihovoj tužbi, preneo je aktuelni predsednik SAD na Tviteru.\nTim američkog predsednika najavio je novu tužbu za izborne neregularnosti u Džordžiji, dok je u Nevadi zakazano ročište po njihovoj tužbi, preneo je Tramp na Tviteru.\nTramp je na Tviteru preneo navode da će bivša tužiteljka i njegova saradnica Sidni Pauel podneti tužbu u Džordžiji.\nOn je ponovo kritikovao državnog sekretara Džordžije Breda Rafenspergera zbog toga što nije dozvolio proveru koverata kojima su glasovi stigli poštom, jer jedino na njima stoje potpisi birača. On smatra da bi na taj način bilo otkriveno „desetine hiljada nelegalnih glasova“, kako je napisao.\nOn je, takođe, preneo i tvitove sa tvrdnjama o izbornm neregularnostima u Viskonsinu, Pensilvaniji i Mičigenu.\nPrethodni tekstDNO: Učiteljica koja je pozivala decu na moleban dobila otkaz!\nSledeći tekstUVOĐENJE DEMOKRATIJE: Izrael se priprema za američki napad na Iran!


RTCG - Radio Televizija Crne Gore - Nacionalni javni servis :: Društvo :: U planu konzervacija Adžijinog mosta\nBOGDANOVIĆ U DANILOVGRADU 19. 10. 2018. 18:14 >> 17:59 0\nU planu konzervacija Adžijinog mosta\nMinistarstvo kulture je obezbijedilo sredstva za opremanje danilovgradskog Centra za kulturu a do kraja ove godine u planu su konzervatorska istraživanja Adžijinog mosta, kako bi u narednoj godini počela njegova sanacija, istakao je ministar kulture Aleksandar Bogdanović na sastanku s predsjednicom Opštine Danilovgrad Zoricom Kovačević.\nIz Ministarstva kulture su kazali da su razmotrene i aktvnosti predložene za Program zaštite i očuvanja kulturnih dobara za 2019. i definisani prioriteti u ovoj oblasti za narednu godinu.\n"Kako je istakla predsjednica Opštine, trenutno rade na pripremi dokumentacije za podnošenje inicijative za davanje statusa manifestacije od posebnog značaja Umjetničkoj koloniji Danilovgrad, što je i predviđeno potpisanim Sporazumom", kazali su iz Ministarstva.\nBogdanović i Kovačević su obišli Zavičajni muzej i stari Ljetnjikovac kralja Nikole, "čiji ce objekat u lošem stanju i za koji ce Ministarstvo kulture sagledati mogućnosti za obezbjeđivanje sredstava za sanaciju".\n"Tokom obilaska Muzeja i susreta sa zaposlenima u Muzeju, konstatovano je da je u narednom periodu neophodno inovirati postavku Muzeja, koja je zastarjela i ne odražava njegovu misiju. U tom kontekstu predložea je izrada projekta stalne postavke koji bi obuhvatito, pored stručnih muzeoloških poslova na konceptu izložbe, i savremena arhitektonsko-dizajnerska rješenja ekspozicije, a uz primjenu opreme i uređaja za zaštitu muzejske i druge građe", saopšteno je iz Ministarstva.\nMinistarstvo će pomoći autorima "Kreativne CG"


Kriza u Moldaviji: Predsjedniku oduzeta vlast - BIGportal.ba\nKriza u Moldaviji: Predsjedniku oduzeta vlast\nJuni 9, 2019 Juni 9, 2019 0106\nPredsednik Moldavije Igor Dodon saopštio je da Demokratska partija nema nameru da mirno preda vlast, zato su se vlasti obratile međunarodnoj zajednici sa pozivom da bude posrednik radi mirne predaje vlasti.\n„Kao što vidimo, Demokratska partija nema nameru da mirno preda vlast zakonitoj parlamentarnoj većini i zakonitoj vladi. U toj situaciji mi nemamo izlaz, osim da se obratimo međunarodnoj zajednici sa pozivom da bude posrednik u procesu mirne predaje vlasti i\_ili da se pozove narod Moldavije na hitnu mobilizaciju i izlazak na mirne proteste“, napisao je Dodon na Fejsbuku.\nUstavni sud Moldavije privremeno je predao obaveze vršiocu dužnosti premijera Pavlu Filipu.\nKako se navodi na sajtu Ustavnog suda, odluka je bila doneta sa ciljem da se raspusti parlament i raspišu prevremeni izbori. Odbijanje predsednika Igora Dodona da raspusti parlament smatra se kao nerealizacija ustavnih obaveza, navodi se u saopštenju.\n„To je očajni potez — iskoristiti Ustavni sud koji kontrolišu u cilju dalje uzurpacije vlasti“, izjavio je Dodon za Sputnjik.\nZa poslednje dve godine Ustavni sud je već 5 puta privremeno oduzimao predsedniku nadležnosti, kada je on odbijao da potpiše neke zakone ili imenuje ministre.\nUstavni sud Moldavije je juče doneo odluku da predsednik mora da raspusti parlament i raspiše prevremene izbore. Međutim, Dodon je juče izjavio da to neće potpisati.\nIstog dana su proruska Socijalistička partija Moldavije Igora Dodona i proevropski blok AKUM formirali parlamentarnu koaliciju. Predstavnici Rusije, SAD i EU su podržali formiranje koalicije. Dodon je predložio za premijera jednu od predsednika bloka AKUM Maju Sandu, što je jednoglasno bilo prihvaćeno. Ipak, Ustavni sud je objavio ovu odluku nezakonitom, pošto je trebalo da poslanici formiraju Vladu do ponoći 7. juna. Parlament je ovo nazvao pokušajem do sada vladajuće Demokratske partije da preko sudija uzurpira vlast. Bila je usvojena i deklaracija o „Uzurpaciji države“.\nHTC bi u utorak trebao predstaviti novi smartphone\nNajmanje 19 ljudi poginulo u sudaru\n„ŽIVOT U SRPSKOJ NIJE NEPRIKOSNOVEN, NEGO JADAN“ Žestoka rasprava o Zakonu o policiji i unutrašnjim poslovima\nSkandal trese Austriju: Smenjeni lideri FPO, Kuc hoće i “glavu” Kikla, FPO sada prijeti\nDrijemanje tokom dana je itekako korisno, a evo i zašto\nDanas sunčano i toplo, na jugoistoku mogući pljuskovi\nTijana Bošković dočekana u rodnoj Bileći


Vladimir Bošković, CEO Sberbank Srbija: "Banka kao partner građanima i privredi"\n05/10/2021 | 11:40\nVladimir Bošković, CEO Sberbank Srbija: “Banka kao partner građanima i privredi”\nTokom proteklih meseci, uprkos svim tržišnim izazovima izazvanim pandemijom kovida 19, naša banka je uspela da značajno unapredi saradnju sa svim svojim klijentima, kao i da poveća broj fizičkih lica, ali i privrednika i preduzeća koji našu banku doživljavaju kao svoju matičnu banku, priča za BIZLife Magazin Vladimir Bošković, CEO Sberbank Srbija.\nNedavno ste objavili da ste već u prvih sedam meseci ove godine ostvarili poslovne i finansijske ciljeve projektovane za čitavu 2021. godinu. Da li će ovo biti najuspešnija poslovna godina za Sberbank? Na koji način ste uspeli da ostvarite ovakve rezultate u godini koja je i dalje umnogome obeležena pandemijom koronavirusa?\nSudeći po odličnim rezultatima koje smo ostvarili zaključno sa julom, 2021. će, svakako, biti naša najuspešnija poslovna godina, posebno u finansijskom smislu. Zahvaljujući dobroj organizaciji posla, ali i velikoj posvećenosti naših zaposlenih, Sberbank Srbija je samo tokom prvih sedam meseci ove godine ostvarila profit od preko 11,2 miliona evra, dok je u avgustu ovaj rezultat dodatno poboljšan. Uspeli smo da nastavimo sa veoma intenzivnom kreditnom aktivnošću i aktivnom podrškom građana i privrede, što nam je omogućilo da vrednost kreditnog portfolija povećamo za 75 miliona evra u odnosu na početak godine. Na primer, samo u segmentu saradnje sa malim i srednjim preduzećima uspeli smo da ostvarimo za čak 35 odsto bolje plasmane nego u istom periodu lane. Istovremeno, tokom drugog kvartala ove godine, u delu saradnje sa velikim i korporativnim klijentima zabeležili smo porast u isplati garancija, akreditiva i drugih dokumentarnih instrumenata od 30 posto, a porast neto provizija od 77 odsto u odnosu na isti period 2020. godine.\nTokom proteklih meseci, uprkos svim tržišnim izazovima izazvanim pandemijom kovida 19, naša banka je uspela da značajno unapredi saradnju sa svim svojim klijentima, kao i da poveća broj fizičkih lica, ali i privrednika i preduzeća koji našu banku doživljavaju kao svoju matičnu banku. Samo u prvih osam meseci otvorili smo više od 9000 novih tekućih računa za fizička lica i mikroklijente, dok je broj aktivnih korisnika naših usluga digitalnog bankarstva porastao za oko 19 odsto.\nOvo povećanje obima saradnje sa klijentima glavni je razlog visoke profitabilnosti koju smo uspeli da ostvarimo tokom prvih sedam meseci 2021. godine.\nTu je reč o naknadama za različite usluge naše banke, uključujući i usluge transakcionog bankarstva. Uz sve to, ovako odličan rezultat je ostvaren i zahvaljujući odgovornom poslovanju banke, pažljivoj racionalizaciji troškova i daljem unapređenju efikasnosti našeg rada.\nJedan od fokusa vašeg poslovanja su i mala i srednja preduzeća. Kako ocenjujete potencijal MSP i koliko je tu, zapravo, važna uloga banke?\nSektor malih i srednjih preduzeća je oduvek bio u našem fokusu, jer smo svesni činjenice da je domaćim privrednicima neophodna stalna podrška banke partnera i saradnja sa stručnjacima koji odlično poznaju njihove potrebe, izazove i mogućnosti i imaju razumevanja za njih. Zahvaljujući tome, Sberbank Srbija je tokom prvih sedam meseci ove godine isplatila više od 190 miliona evra kredita i garancija malim i srednjim preduzećima, kao i preko 187 miliona evra korporativnim klijentima. Istovremeno, naša banka je nastavila sa aktivnim učešćem u programu kreditiranja domaće privrede uz garancijsku šemu države i ovim povoljnim pozajmicama za unapređenje likvidnosti dosad smo podržali više od 3300 privrednika. Do sredine avgusta ove godine naša banka je u okviru ovog programa isplatila više od 160 miliona evra kredita, čime je naše učešće u ukupnom iznosu plasiranih pozajmica u ovom programu povećano na 7,6 odsto, dok je naš udeo u ukupnom broju isplaćenih kredita povećan na 10 procenata.\nOvakav intenzitet saradnje i podrške koju pružamo privrednicima još jednom potvrđuje našu odlučnost da i u narednom periodu budemo banka partner za sva preduzeća, preduzetnike i kompanije koji planiraju svoj razvoj, nova investiciona ulaganja i širenje. Sektor malih i srednjih preduzeća je deo domaće privrede koji najznačajnije doprinosi stalnom rastu našeg BDP-a, sektor koji zapošljava najveći broj radnika u zemlji, ali i segment u kom i dalje postoje veliki razvojni potencijali. Upravo zbog toga, Sberbank će i u narednom periodu nastaviti aktivno da podržava razvoj domaćih preduzeća, kao i da svojim uslugama i aktivnostima ohrabruje privrednike i pomaže im da razvijaju svoje konkurentske prednosti na domaćem, ali i na regionalnom tržištu.\nJedan od naših projekata posvećenih upravo tome jeste i projekat „Vredne vredi podržati”, koji naša banka tradicionalno organizuje i ove godine. Cilj ove akcije je da javnosti predstavimo preduzeća koja najuspešnije posluju na ovim prostorima i da njihovim pozitivnim primerom damo podstrek ostalima da u svom poslovanju budu još bolji i efikasniji.\nBankarstvo je sektor u kom su novine koje nam donosi digitalizacija, ali i veštačka inteligencija, najvidljivije, pa je tako i Sberbank, između ostalog, nedavno implementirala uslugu „četbota”. Kakva je reakcija klijenata na digitalno bankarstvo i koje segmente digitalnog bankarstva planirate da uvedete na srpsko tržište?\nBroj aktivnih digitalnih korisnika u našoj banci raste iz meseca u mesec, dok se broj transakcija koje su naši klijenti obavili elektronskim putem udvostručio samo u poslednjih godinu dana. Svemu tome su umnogome doprinela brojna unapređenja naših digitalnih servisa i naša stalna želja da klijentima maksimalno izađemo u susret i omogućimo im da mnogo jednostavnije, brže i komfornije obavljaju sve poslove sa našom bankom.\nSberbank Srbija je jedna od tri domaće banke koje su se prve uključile u projekat „Moji podaci za banku”, prepoznajući sve pogodnosti koje ovaj projekat donosi građanima, ali i samim bankama. Zahvaljujući ovom projektu, danas svi građani mogu našoj banci da dostave dokumentaciju neophodnu za dobijanje kredita u digitalnoj formi, odnosno elektronskim putem preko portala eUprava. To će umnogome ubrzati čitav postupak i građani će mnogo komfornije i bez obaveze da dolaze u ekspozituru i razne potvrde i izvode dostavljaju u papirnoj formi moći da završe čitav posao sa bankom iz svog doma ili sa bilo kog drugog mesta gde imaju pristup računaru i internetu.\nUporedo sa ovim projektom, Sberbank će u narednom periodu nastaviti da svoje usluge unapređuje i kroz druge digitalne projekte, s ciljem da naša podrška klijentima bude pravovremena i stalna, kao i da za sve što im je potrebno mogu da nam se obrate u svakom momentu. Važan korak u tom pravcu bilo je i implementiranje modernog „četbot” asistenta na sajtu naše banke, kako bismo klijentima omogućili stalnu savetodavnu podršku i pouzdane preporuke u svakom momentu. Prve reakcije klijenata na ovu novinu su izuzetno pozitivne i iz nedelje u nedelju sve veći broj posetilaca i naših klijenata aktivno koristi usluge našeg modernog „četbot” asistenta.\nGde vidite banku za njenu desetogodišnjicu na srpskom tržištu?\nSiguran sam da ćemo početkom sledeće godine, kada Sberbank Srbija bude napunila 10 godina svog poslovanja, i dalje biti jedna od prvih deset banaka u Srbiji po vrednosti ukupne aktive, sa stabilnom kapitalnom pozicijom i efikasnom podrškom i za stanovništvo i za privredu. Naša banka će u narednom periodu nastaviti svoj snažan organski rast, uz intenzivnu kreditnu aktivnost, ali i stalnu brigu o kvalitetu svog kreditnog portfolija i udelu problematičnih kredita.\nSberbank Srbija je veoma likvidna banka, što nam pruža mogućnost da aktivno podržavamo domaću privredu, ali i da građanima pružamo mogućnost da mnogo jednostavnije ostvaruju svoje planove i snove.\nPred nama su brojni razvojni projekti, ali i aktivnosti posvećene daljem jačanju našeg tima i pružanju prilike svim zaposlenima da nastave sa svojim daljim profesionalnim ostvarenjem. Upravo u tom segmentu naša banka je pokrenula veliki HR projekat pod simboličnim nazivom „Sberbank put znanja”, kako bismo koleginicama i kolegama pružili mogućnost da iskažu svoje talente, kao i da stalno rade na unapređenju svojih veština, znanja i sposobnosti. Planiramo da sa svim ovim aktivnostima nastavimo i u narednom periodu.\nMost saradnje ruske i srpske privrede\nSberbank Rusija i Sberbank Srbija već godinama intenzivno rade na unapređenju poslovne i privredne saradnje dve zemlje. Kakvi su dosadašnji rezultati i šta je u planu u narednom periodu?\nSberbank Srbija zaista predstavlja jedan od najbitnijih mostova saradnje između privrede naše zemlje i privrede u Rusiji. Već godinama se aktivno bavimo promocijom ove saradnje i pružanjem čitavog seta bankarskih usluga domaćim firmama koje žele da nastupe na ruskom tržištu, odnosno da sarađuju sa preduzećima i kompanijama iz Rusije. U prilog svemu tome najbolje govori činjenica da se više od 20 odsto priliva koji naša preduzeća ostvaruju zahvaljujući izvozu u Rusiju realizuje upravo preko Sberbank Srbija.\nZnačajnu podršku domaćim privrednicima naša banka pruža i kroz čestu organizaciju različitih skupova i konferencija, u želji da privrednicima i iz Srbije, ali i iz Rusije, omogući da se sastanu, upoznaju i započnu razgovore o mogućoj saradnji. Tokom ove godine Sberbank Srbija i Sberbank Rusija su već organizovale jednu takvu konferenciju, na kojoj su domaće prehrambene kompanije predstavile svoju proizvodnju i izvozne mogućnosti predstavnicima najvećeg ruskog trgovinskog lanca – X5. Iskustvo je pokazalo da je to uvek odličan način za uspostavljanje inicijalnih kontakata, jer upravo zahvaljujući jednom takvom susretu, kompanija Modital, koja posluje u okviru čuvene italijanske Pompea grupe, danas izvozi svoje proizvode, najviše čarape, na rusko tržište i plasira ih upravo kroz trgovinsku mrežu X5.\nKada govorimo o konkretnim bankarskim uslugama, jedan od naših najzanimljivijih proizvoda koje danas omogućavamo svim domaćim firmama i kompanijama zainteresovanim za saradnju sa ruskim partnerima upravo je faktoring. Reč je o usluzi koja nedvosmisleno pripada budućnosti i za kojom kod naših klijenata postoji sve veće interesovanje.\nUdeo naše banke u vrednosti usluga faktoringa na tržištu Srbije iz meseca u mesec raste, što samo govori u prilog činjenici da sve veći broj kompanija prepoznaje njene prednosti i veoma često je koristi, uz brojne pogodnosti koje faktoring omogućava u svakodnevnom poslovanju.\nCEO/sberbanka/sberbanka srbije/Vladimir Bošković\n“NI KORAK NAZAD”: Novi protest protiv stava VKS o bankama (FOTO)\n21/12/2020 | 13:08\n5 ČINJENICA koje za sada znamo o NOVOM SOJU koronavirusa\n04/11/2021 | 14:11\nEksperiment Fajzera u Brazilu – SVI VAKCINISANI u jednom gradu


Privredni sud odlučuje da li će Srpska fabrika stakla otići u stečaj - Dnevni list Danas\nEkonomija Privredni sud odlučuje da li će Srpska fabrika stakla otići u stečaj\n1Piše: M. N. Stevanović 17. maja 2017. 20.43\nNaime, u obrazloženju zahteva za uvođenje predstečajnog postupka navodi se niz transakcija tokom kojih su obaveze paraćinske staklare „šetale“ od 2015. godine, kada je u fabriku došlo novo rukovodstvo nakon što je ona po drugi put prodata firmi Glas industri. Objašnjava se da je dug nastao jer su četiri pozajmice staklare od vlasnika, 2012. i 2013. godine, dospele na naplatu. Te obaveze je 25. marta 2015. otkupila izvesna firma Ripers limited sa Britanskih Devičanskih Ostrva, a pet dana kasnije novčana potraživanja ustupila je beogradskom Korp investmentu. Taj ugovor je raskinut 1. oktobra iste godine, u trenutku kada su članovi novog Nadzornog odbora, na čelu sa predsednikom Miloradom Pušicom (članom Glavnog odbora Srpske napredne stranke) preuzeli upravljanje fabrikom. U Korp investmentu sto odsto udela ima firma Mitona, čija je vlasnica ćerka Pušice, Ivana, a on je direktor u oba preduzeća.\nObaveze staklare tako se opet vraćaju Ripers limitedu, ali samo dan kasnije nalaze novog otkupljivača, Stagiori limitid iz Republike Sejšeli, gde su doskoro bile „u mirovanju“. Početkom marta ove godine otkupljuje ih Veksilum Balkan i pozivajući se na dospelost potraživanja, u aprilu podnosi zahtev za uvođenje predstečajnog postupka, pozivajući se na to da SFS nije u prilici da vrši bilo kakve isplate, budući da joj je račun u blokadi za iznos koji prelazi 600 miliona dinara. Interesantno je da matični Vexillum u Beču kao generalni direktor vodi Stefan Benčev, inače blizak suradnik Vasileva, što je otvorilo sumnju da iza zahteva za otvaranje stečaja stoji vlasnik fabrike.\n– Dokumenta na osnovu kojih je Privredni sud u Kragujevcu pokrenuo predstečajni postupak, falsifikat su i ako postoji pravna država, a ja verujem u svoju državu, stečaj danas neće biti uveden – rekao je Pušica za Danas i dodao da su „sva lica koja su učestvovala u kreiranju tih papira sada predmet istrage bugarskih organa“. On je najavio i da će nakon ročišta održati konferenciju za novinare na kojoj će razjasniti sve okolnosti koje su, po drugi put od kad je novo rukovodstvo u oktobru 2015. preuzelo upravljanje, fabriku dovele do predstečaja.\nPrema njegovim rečima, novo rukovodstvo je preuzelo fabriku koja je imala 24 miliona evra evidentiranog duga, a vlasnik, Glas industri, u članu 15 ugovora garantovao je da nema drugih potraživanja. Međutim, „ispostavilo se da su nas prevarili“ jer kada je sredinom decembra 2015. Korporativna trgovinska banka, čiji je glavni akcionar takođe Vasilev, pokrenula predstečaj u Glas industri, isplivala su potraživanja od staklare „teška“ 71 milion evra.\n– Kada je Vasilev kupio ponovo paraćinsku staklaru, on je od svoje matične firme uzeo deo sredstava za ispunjenje ugovornih obaveza a drugi deo je pozajmio fabrici. To su sredstva koja sada potražuje Veksilum, ali ja tvrdim da duga nema i da je ta obaveza isplaćena. Ta potraživanja su tokom 15 meseci, koliko je novo rukovodstvo pregovaralo sa Korporativnom trgovačkom bankom i Glas industi, otkupljena, i duga više nema. On se ne vodi ni u knjigama SFS-a niti kod Narodne banke Srbije gde su upisana sva devizna potraživanja – kaže Pušica i dodaje da su zahtevu za stečaj „kumovali“ i neki rukovodioci i službe iz same fabrike. Nije želeo da potvrdi da li ima ili ne saznanja o tome da je zastupnik čačanskog Veksiluma blizak rođak jednog od članova nadzornog odbora staklare, takođe visokopozicioniranog funkcionera SNS-a. „I o tome će biti reči na konferenciji za novinare“, najavio je Pušica.\n– Mi smo jedini imali hipoteku nad SFS-om po osnovu otkupa dugova, i skinuli smo je u korist fabrike bez nadoknade. Cilj nam je da fabrika radi, jer ona to može i dokazala je pod novim rukovodstvom, jer se plate izmiruju redovno, porezi i doprinosi plaćaju u dan, a tržište šupljeg stakla u Srbiji i okruženju raste – ističe on.\nZaposleni se takođe nadaju da će „država uvideti da ima interesa da sačuva fabriku sa tradicijom dugom 110 godina i sa 820 zaposlenih“.\nOpštinska vlast nema mogućnosti da u ovom slučaju reaguje na bilo koji način, s obzirom na to da je privatizacija okončana. Ali, u organima Srpske fabrike stakla nalaze se ljudi koji tvrde da imaju odlične veze u Vladi, tako da sam ubeđen da će oni uspeti da preduzmu sve mere kako bi spasili fabriku – kaže za Danas predsednik paraćinske opštine Saša Paunović.\nfabrika stakla, stecajBeograd, Paraćin\nBoban Bapsi Popović kaže:\n18. maja 2017. u 10.53\nposlednji čin naprednjačke pljačke…bugarin sa poternice koordinira, ovi guraju u stečaj, vrte hipoteke kao centrifuga i da stvar bude luđa, tvrde kako sarađuju sa bugarskim tužilaštvom…gde SNS prođe tu trava ne niče


10 razloga zašto treba čitati - www.samoozena.com\nHome - Blog - Kulturna - 10 razloga zašto treba čitati\nNaučno gledano, čitanje je kognitivni (saznajni) proces usvajanja značenja preko napisanih simbola. Dokazano je da čitanje umanjuje stres, te da pola sata čitanja pred spavanje izraženo umiruje čujno i vizuelno polje čoveka. Pored toga, za vas smo odabrali još deset razloga koji kažu da treba redovno da čitate.\n„Čitači“ mogu potpuno da razumeju koliko je mozak ustvari moćna memorijska naprava i koliko veliku količinu informacija može da primi i sačuva. Ljudska memorija funkcioniše tako da ne odbacuje stare informacije kada primi nove, već sve zadržava i tokom čitanja, uvek iznova, upija nove podatke.\nProces čitanja permanentno upošljava mozak i ne dozvoljava mu odumiranje funkcija, jer je mozak takođe mišić, kome treba konstantna vežba kako bi ostao u formi.\nAnalitičko, kao i kritičko razmišljanje, vremenom se stiče i povećava, ukoliko se bavimo literaturom, koja navodi naš mozak da rešava određene nepoznanice i zamršene situacije, koje zahtevaju pažnju i iznalaženje rešenja.\nPažnja prosečnog korisnika društvenih mreža je prilično difuzna (rasuta na više strana istovremeno) i podrazumeva obavljanje nekoliko radnji, kao što su slanje mejla, četovanje sa prijateljima, posećivanje sajtova i slično. Čitanje podrazumeva fokus na samo jednu stvar, a to je tema kojom se knjiga bavi.\nKada određeni period čitamo knjige, čije su teme isključivo plod nečije tuđe mašte, vremenom ćemo i sami početi da maštamo i da to prihvatamo kao vid zabave. Vremenom, interesovanje za ovakve teme raste, pa što više čitamo, to više shvatamo koliko su posebne i drugačije osobe u čijim rukopisima uživamo, a kao logičan sled, rađa se potreba da se iskaže sopstvena individualnost.\nPrilikom procesa čitanja, neizbežno je upijanje novih informacija i povećavanje nivoa opšte kulture, ili nekog vida usmerenog obrazovanja.